CEDAW конвенцияси Исломга қарши уруш ва муслима аёлни бузуқликка бошлашдир - | Hizb-Uzbekiston.info\nHome›АР-РОЯ ГАЗЕТАСИ›CEDAW конвенцияси Исломга қарши уруш ва муслима аёлни бузуқликка бошлашдир\nCEDAW конвенцияси Исломга қарши уруш ва муслима аёлни бузуқликка бошлашдир\nМуслима Шомий (Умму Суҳайб)\nБирлашган Миллатлар Ташкилотининг хотин-қизлар масаласи бўйича Олий Комиссарияти тузган СEDAW (Хотин-қизларга нисбатан дискриминациянинг барча шаклларига барҳам бериш) конвенцияси, Исломнинг ижтимоий тузум ва эркак билан аёл муносабатлари билан боғлиқ аҳкомларига қарши энг хавфли воситалардан бири ҳисобланади. Унга Ислом оламидаги аксарият давлатлар имзо чекишган бўлиб, бу билан конвенция бандларини – бу бандлар динга ёки урф-одатларга мос келиши ё мос келмаслигидан қатъий назар – татбиқ қилиш мажбуриятини ўз зиммаларига олишган. Бу конвенция мазмуни эркак билан аёл ўртасида адоват муҳитини пайдо қилади ҳамда иккиси ўртасидаги ҳаётни гўё можароли, адолатсиз ва зулм ҳаёти деб ҳисоблайди.\nКонвенция асосий эътиборни эркак билан аёл ўртасида мутлақ тенглик яратишга ҳамда аёлларга нисбатан барча турдаги камситишга барҳам беришга қаратади, шунингдек, эркак билан аёл ўртасидаги ҳар қандай зиддиятни аёл ва унинг ҳуқуқини камситиш, деб баҳолайди. Эркакнинг оила бошлиғи бўлиши ҳамда меросда бутун насиба эгаси эканлиги ва бошқа ҳуқуқларини аёл ва унинг ҳуқуқларини топташ, деб ҳисоблайди ва уни бекор қилишга чақиради!\nҚуйида Аллоҳнинг аҳкомларига зид келган ва тузумлар, ахборот воситалари, феминистик ташкилотлар тарқатиб, татбиқ қилаётган конвенция бандларидан айримларини келтирамиз:\n– СEDAWнинг ўн учинчи моддаси эркак билан аёл ўртасида оиладаги молия ва бошқа ютуқлар бўйича тенгликни, жумладан, меросдаги тенгликни ўз ичига олган. Бунда ота-оналардан фарзандларга қолган меросдан ўғил болалар билан қиз болалар баробар насибага эга бўлишади, агар хотин эрдан олдин ўлса, унинг эрининг молидаги улуши, эрнинг хотиндан мерос қилиб олган молига тенг бўлади ва шунга ўхшаш Ислом шариатининг очиқ бузилишлари.\n– Ўн иккинчи моддасида эса, ҳеч қандай камситишсиз хотин-қизларга тўлиқ тиббий хизмат кўрсатилишини талаб қилиш айтилган. Шу жумладан, хотин-қизларни – уларнинг турмуш қурган ёки қурмаганликларидан қатъий назар – контрацептик восита (ҳомиладорликдан сақланиш моддалари) билан таъминлаш. Аёлларнинг турмуш қурган ёки қурмаганликларига эътибор бериш, конвенцияга кўра, номақбул камситишнинг бир туридир!! Бу эса, аёллар ўртасида фоҳишаликни кенг ёйиш ва уни қулайлаштириш, демакдир.\n– Ўнинчи ва ўн биринчи моддаларда айтилишича, таълимда ва ўқув дастурларида, шу жумладан, спорт ва санъатда мутлақ тенглик берилиши керак!! Шунингдек, дискриминациянинг барча шаклларига, жумладан, билим юртларида ўқувчи йигитлар билан ўқувчи қизларнинг синфларини ажратишдан ҳамда идоралар ва ишхоналарда уларни алоҳида ажратишдан келиб чиқадиган барча турларига барҳам бериш кераклиги айтилган.\n– Ўн тўртинчи моддада аёлларнинг, айниқса, қишлоқ жойларда, уйда бўлишига ҳамда она ва уй бекаси бўлиб қолишига барҳам бериш айтилган. Шунингдек, хотин-қизларга жамоат ишлари мўлжаллангани айтилган, бироқ бу шубҳали «жамоат ишлари» ҳақида очиқ айтилмаган.\n– Ўн бешинчи моддада шариатнинг бузилиши жуда кўп. Масалан, тўртинчи абзацда хотин-қизларнинг ҳаракатланиш, сафар қилиш ва турар-жой эркинлигига эга экани, бунда эрнинг раҳбарлиги, эр ёки валийнинг рухсат бериш-бермаслиги эътиборга олинмаслиги айтилган. Учинчи абзацда, аёлларнинг гувоҳлиги қонун олдида эркакларнинг гувоҳлигига тенг, жазо-ҳадлари ва қасосда аёллар гувоҳлигини қабул қилиш айтилган. Шубҳасиз, бу Қуръони Каримдаги бир эркакнинг гувоҳлигининг икки аёлнинг гувоҳлигига тенглиги айтилган матнга зиддир.\nЎн олтинчи моддада никоҳ, ажрашиш, оила раҳбарлиги ва валийликда эркак билан аёлнинг ҳуқуқлари тенглиги айтилган. Юқорида айтганимиздек, бу конвенцияга мусулмон юртларининг кўпчилиги имзо чеккан. Шу жумладан, Фаластин режими ҳам 2014 йил унга имзо чекди ва Фаластиннинг шахсий ҳолатлар тўғрисидаги баъзи қонунларига айни конвенцияга мутаносиб равишда ўзгартириш киритиш билан конвеция бандларини татбиқ қилишда фаоллик кўрсатди. Оилани ҳимоя қилиш қонунида эса, ота-оналарнинг ўз фарзандлари тарбиясига оид асосий вазифаларига аралашилган ҳамда фарзандларни ота-оналарга итоат қилмасликка, ҳақорат қилишга ва оқ бўлишга тарғиб қилинган. Масалан, ўғил ўз отаси устидан шикоят кўтариб, уни қаматиши ажабланадиган ҳол бўлмай қолди, чунки агар оилани ҳимоя қилиш ташкилоти отанинг ўз фарзандига тарбия бериш жараёнида куч ишлатганини исботласа, уни жавобгарликка тортади.\nФаластин режими хотин-қизлар масаласи бўйича вазирлик, ижтимоий ривожланиш вазирлиги, ёшлар ва спорт олий кенгаши каби махсус муассасаларни тузди. У ерларда СEDAW конвенциясининг айрим бандларини татбиқ қилиш бўйича лойиҳа ва дастурлар ишлаб чиқмоқда. Шунингдек, бу режим Фаластин районларида «хотин-қизлар ривожланиши» каби бўлимларни ҳамда уларнинг жамиятларини мувофиқлаштириш бўйича «Алоқа», деб аталган марказларни очди… Зотан, Фаластин режими конвенцияга имзо чеккандан бошлаб, феминистик марказ ва ташкилотлар кўпайгандан кўпайди.\nФаластин режими ўқув дастурларига аралашиб, ўғил ва қиз ўқувчиларни ҳамма турдаги эркинликлардан фойдаланишга ҳамда уларнинг аралаш бўлишига тарғиб қилди. Ўқув дастурларида, оммавий ахборот воситаларида, тадбирлар ва ўқув қўлланмаларида репродуктив билим¹ материаллари яратди. Шу билан бир қаторда, ўзлари даъво қилишаётган «вояга етмаганлар никоҳи»га ёки «эрта турмуш қуриш»га қарши кураш дастурларини ишлаб чиқди.\nРежим Ислом қадриятлари ва аҳкомларига зарба бериш учун Ғарб томонидан молиялаштирилувчи қирғинбарот ташкилотлар, марказ ва муассасаларга дарвозаларни ланг очиб берди. Айниқса, феминистик ташкилотлар ва марказларга кенг имкониятларни яратиб берди. Зотан, бузғунчи феминистик ташкилотлар ва марказлар, мактаб ва университетларда дастурлар, семинарлар, учрашувлар, тажриба дарслари, курслар, концертлар, фестиваллар, турли тадбирлар ўтказади, ҳатто уй бекалари билан ҳам шундай тадбирлар уюштирилишига эътибор беради. Кўнгиллилар фаолияти, дам олиш, бадиий ва мерос асарлари, «миллий» тадбирлар, марафон ва пойгалар уюштирилди. Ҳукумат буларни амалга оширишга маълум нарсани хотиралашни ёки маълум касалликка қарши эҳтиёткорликни оширишни дастак қилиб кўрсатди. Булар СEDAW ўнинчи моддасидаги бандни амалга ошириш ҳисобланиб, унда «спорт ва жисмоний тарбия машғулотларида иштирок этишда икки жинснинг тенг ҳуқуқлилигини таъминлаш» айтилган.\nЯқинда бу режим никоҳ ёшини иккала жинс учун ҳам 18 ёшга белгилаш тўғрисида қонун чиқарди. Яъни, у бир томондан икки жинс ўртасидаги тўсиқни парчалаб, жинсий эҳтиёжни жиловсиз қўйса, иккинчи томондан, никоҳдан қайтармоқда! Бундан ҳам ёмон бузғунчилик, бузиш ва фаҳшга тарғиб қилиш бўлиши мумкинми?!\nБиз режимнинг 2030 йилгача барқарор ривожланиш режаси ва унинг саккизта мақсади, деган нарсани қабул қилганини ҳам унутганимиз йўқ. Бу режа Ғарбнинг юртдаги таълим, мафкура ва маърифатга кўпроқ бурун суқишига имкон яратиш билан бирга, ривожланиш, деган ниқоб остида ўзининг СEDAW конвенциясини тиқиштиришига ёрдам беради. Зеро, буларнинг барчаси фаҳш ишларни кенг ёйиш ҳамда Ислом аҳкомларига қарши курашиш воситасидир.\nБошқача айтганда, бу СEDAW конвенцияси даъвочилари мусулмон оилани бузиш ва парчалаш, аёлни ўз дини, қадрияти, иффати, поклиги ва ҳаёсидан суғуришни кўзлашган. Аёлнинг оналик ва уй бекалик ролидан ҳамда ҳимоя қилиниш шарт бўлган номусидан ажратиб, оммавий ҳаётга-кўчага чиқариб юборишди. Буни хотин-қизларнинг шахсий эркинликлари ва ҳақ-ҳуқуқларини таъминлаш, сайловларда уларга квоталар бериш, иқтисодий, бадиий, мерос имкониятларини яратиш каби сохта даъволар билан амалга оширишяпти… ҳамда иқтисодий эҳтиёж, ишсизлик ва қашшоқликдан фойдаланишяпти. Шу билан бирга, эркак-аёл ўртасидаги муносабатларни ҳамда оилада эркакнинг раҳбарлиги ҳамда аёлнинг номуси, шарафи, ҳаёсини сақлаш ҳақидаги тушунчаларни ўзгартириб, эркак ва аёлларнинг аралаш юришларини кучайтиришга, икки жинс ўртасидаги тўсиқларни олиб ташлашга ҳаракат қилишяпти.\nЯъни, бу – мусулмонларни Ғарбнинг ҳар қандай қадриятдан ҳоли бўлган бузуқ яшаш тарзини қабул қилишга мажбурлаш, демакдир. Мақсад, уларни Ислом ва ақидаларидан узиш ва шаръий аҳкомларга амал қилишларига йўл қўймасликдир. Зотан, Роббул оламин тузган ушбу шаръий аҳкомлар эркак-аёл ўртасидаги муносабатни тартиблаштириб қўйган. Бинобарин, оила ва жамиятни муҳофаза қилган. Аммо СEDAW даъвочилари жамиятни Исломдан узоқлаштиришни исташади, токи, шу орқали жамиятга ҳукмронлик қилишлари, уни ўзларининг ва малай ҳукмдорларининг назорати остида ушлаб туришлари осон бўлсин.\nБироқ Аллоҳнинг изни ила, бу фитналари асло амалга ошмайди ва албатта омадсизликка юз тутишади.\n«Кофирлар сизни ҳибс қилиш ё ўлдириш ёки чиқариб юбориш учун сизга макр қилган пайтларини эсланг! Улар макр қилурлар, Аллоҳ ҳам «макр» қилур. Аллоҳ «маккор»роқдир» [Анфол 30]\n¹ Репродуктив билим: жинсий алоқа, туғиш ва туғдириш, жинсий аъзолар ва уларнинг фаолияти ҳақидаги билимдир.\nTagsCEDAW конвенциясимуслима аёлхотин-қизлар\nОриятсиз ҳукумат Аллоҳдан ва унинг бандаларидан уялмай ҳақ сўзни очиқ айтаётган даъватчи йигитларни қамоққа олмоқда!


Қизлар саратонга қарши эмланади – Сурхон тонги\nБош саҳифа / Жамият / Қизлар саратонга қарши эмланади\nАпрел 2, 2019\tЖамият Изоҳ қолдириш 482 Кўрилди\nБугунга қадар миллий эмлаш календари бўйича Ўзбекистонда болалар 12 та бошқариладиган инфекцияга қарши давлат ҳисобидан профилактик эмланмоқда.\nЯқиндан эса одам папиллома вирусига қарши вакцинанинг 13-эмлаш сифатида жорий қилиниши яна бир оғир касаллик — бачадон бўйни саратони хасталигининг олдини олишга хизмат қилади.\n2010 йилда мамлакатимизнинг бир неча вилоятларидан 8000 нафар қиз ушбу вакцина билан эмланганди ва ўтган вақт мобайнида уларнинг репродуктив саломатлигида эмлашнинг ҳеч қандай ножўя таъсири ёки асорати кузатилмади. Эндиликда жорий йилдан бошлаб ушбу вакцина миллий эмлаш календарига киритилиб, қизлар давлат ҳисобидан бепул эмланадиган бўлди. Натижада, Ўзбекистонда 2060 йилларга бориб аёлларнинг бачадон бўйни саратони билан касалланиш ҳолларига барҳам берилади.\nЖаҳон соғлиқни сақлаш ташкилоти маълумотларига кўра, ҳар йили дунё миқёсида 370 мингдан ортиқ аёлда бачадон бўйни саратони қайд этилади, улардан 190 минг нафари ушбу касаллик оқибатида вафот этади. Маълумотларга кўра, ҳар йили Ўзбекистонда 1600 нафардан зиёд аёл ушбу касалликка чалинмоқда. Одам папилломаси вирусига (ОПВ) қарши эмлаш эса аёлларда учрайдиган бачадон бўйни саратонининг олдини олишнинг самарали усулларидан саналади. Айниқса, ўсмир ёшдаги қизларни режали эмлаш келгусида 1100 та касалланиш ҳолати ва ушбу касаллик туфайли юз берадиган аёллар ўлимининг олдини олишга ёрдам беради.\nАйтиш керакки, жойларда Глобал вакцина ва иммунизация альянси ёрдамида қурилаётган музлаткичли омборларда вакциналар сифатли сақланади ва тарқатилади. Вакциналар жорий йилнинг биринчи ярмида Ўзбекистонга олиб келина бошлайди. Октябрь ойидан бошлаб эса 400 минг нафарга яқин 9 ёшли қизлар мактабларда ва тиббиётнинг бирламчи бўғинларида эмланади, 2020 йил апрелида улар иккинчи марта эмлаш билан қамраб олинади.\nОлдинги “Сурхон” – пешқадамлар сафида\nКейинги Аслиятдан адашмайлик


21/Октабрь/2020 Ўсиш нуқтаси\n«Дунё» АА мухбирлари «Ургут» ЭИЗда замонавий электр печлар, газ плиталари ва тутун ютгичлар ишлаб чиқарилиши билан танишди\nУРГУТ, 21 октябрь. /«Дунё» АА/. Кеча мамлакатимизнинг етакчи оммавий ахборот воситалари вакиллари Самарқанд вилоятининг Ургут туманида жойлашган «Ургут» эркин иқтисодий зонасига ташриф буюрди, деб хабар бермоқда “Дунё” АА мухбирлари Музаффар Комилов ва Анвар Илёсов (фото).\nЎзбекистон Инвестициялар ва ташқи савдо вазирлиги томонидан ташкил этилган пресс-турнинг мақсади «Ургут» ЭИЗ мисолида Бош вазир ўринбосари - инвестициялар ва ташқи савдо вазири Сардор Умурзоқов бошчилигидаги Экспорт ва инвестицияларни ривожлантириш бўйича ҳукумат комиссияси фаолияти натижалари билан танишишдан иборат бўлди.\nПресс-тур доирасида журналистлар “Sam elektro servis” ўзбек-турк қўшма корхонасида бўлиб, унинг фаолияти ва маҳсулотлари билан яқиндан танишди.\nИкки йил олдин ишга туширилган корхонада бугунги кунда 35 дан ортиқ турдаги маҳсулот, хусусан электр печлар, газ плиталари ва тутун ютгичлар ишлаб чиқарилмоқда.\nИшлаб чиқаришга 6 миллион доллар миқдорида сармоя киритилган. Бугунги кунда 600 минг долларлик маҳсулотларнинг 40 фоизи чет элга экспорт қилинмоқда. Кунига 350-400 дона газ плиталари ишлаб чиқарилмоқда. 2021 йилда кир ювиш машиналари ва музлатгичлар тайёрлашни йўлга қўйиш режалаштирилган.\nАсака шаҳрида замонавий футбол тўплари и...\nАсака шаҳрида замонавий футбол тўплари ишлаб чиқарилмоқда...


Ҳатто Америкада ҳам унутишади. Клинтон ва Бушнинг суратлари Оқ уй фойесидан олиб ташланди | Qalampir.uz\nҲатто Америкада ҳам унутишади. Клинтон ва Бушнинг суратлари Оқ уй фойесидан олиб ташланди\nОлам\t18 Июль 23:45 11154\nАҚШ президентлари қароргоҳи Оқ уй фойесидан икки собиқ давлат раҳбари – 42-Президент Билл Клинтон ва 43-Президент кичик Жорж Бушнинг портрети олиб ташланди. CNN телеканали маълумотига кўра, суратлар аввал ошхона бўлган ва ҳозирда камдан-кам фойдаланиладиган хонага осилган.\nСуратлар республикачилардан бўлган бошқа машҳур президентлар – Уильям Маккинли ва Теодор Рузвельт сурати билан алмаштирилган. Бу ўзгариш амалдаги Президент Дональд Трамп хоҳиши билан бўлгани айтилмоқда.\nБунга амалдаги давлат раҳбарининг собиқ маслаҳатчиси Жон Болтоннинг хотиралари сабаб бўлгани тахмин қилиняпти. Болтон Дональд Трамп Клинтонни “ёмон Президент, кичик Бушни эса “аҳмоқ” деб, улардан нафратланишини ёзган.\nАнъанага кўра, фойе зинаси атрофидаги деворларда америка етакчиси ҳар куни меҳмонларни кутиб олишга чиққанда кўриши учун аввалги давлат раҳбарларининг суратлари осиғлиқ туриши керак. Оқ уй суратлар қачон алмаштирилгани бўйича телеканал сўровига изоҳ бера олмаган.\nМаълумот учун, Трамп бунгача Оқ уйнинг собиқ президентлар суратларига алоқадор қоидасини бузганди. У ўзаро муносабатлари яхши бўлмаган мамлакатнинг 44-Президенти Барак Обаманинг сурати фойега илинишига йўл қўймаган.\nБилл Клинтон Жорж Буш\n01 Август 23:37 42080\n01 Август 09:46 37735\n01 Август 14:53 33694\n01 Август 18:59 31928\n31 Июль 15:19 31177


Икки қочқин тақдири ҳамон ноаниқ\n01 декабр 2020, Тошкент вақти: 20:20\nҚозоғистонда бири қўлга олинган, иккинчиси номаълум вазиятда ғойиб бўлган ўзбек қочқинлари айни пайтда Ўзбекистон махсус хизматлари томонидан сўроқ қилинаётган бўлиши мумкинлиги тахмин этилаётир.\nЎзбекистон фуқароси Маъмуржон Ҳаитбоев ўтган йилнинг 10 декабрида Олмаота шаҳри аэропортида Қозоғистон ҳуқуқ-тартибот идоралари томонидан ҳибсга олинганди. Ўшанда Қозоғистон Миллий хавфсизлик қўмитаси у тергов изоляторида сақланаётганини инкор этганди. Ўтган йилнинг 23 ноябрида эса Олмаотада яна бир ўзбек қочқини Хуршид Шамсуддинов бедарак йўқолганди. Ҳуқуқ ҳимоячилари у Ўзбекистон махсус хизматлари томонидан тутилиб, юртига олиб кетилганини тахмин қилганди.\nКуни-кеча Инсон ҳуқуқлари халқаро бюросининг Олмаота ваколатхонаси вакили Денис Живаго М.Ҳаитбоев айни пайтда озодликда экани тўғрисида хабар тарқатди.\n“БМТ қочқинлар идорасининг Олмаота ваколатхонаси ходимлари сўзларига кўра, М.Ҳаитбоев Олмаотада ҳибсга олингандан сўнг Ўзбекистонга экстрадиция қилинган. Юртида эса унга қўйилган айбловлар бекор қилиниб, у озодликка чиқарилган”,- деди Д.Живаго.\nАйтилишича, М.Ҳаитбоев Қўқон шаҳрида яшаган пайтлари “Таблиғ” диний ташкилоти уламолари қўлида сабоқ олган. Мамлакатда диндорларни таъқиб қилиш кучайгандан сўнг бир муддат Қирғизистон ва Тожикистонда яшаган. Кейинчалик “Таблиғ”нинг Покистондаги мадрасасида таълим кўрган, сўнг Бирлашган Араб Амирликларидан бошпана топган. 1997 йилда Ўзбекистон ҳуқуқ-тартибот идоралари томонидан диний экстремистик ташкилотларга аъзоликда айбланиб, халқаро қидирувга берилган.\nМосквалик ҳуқуқ ҳимоячиси Виталий Пономарёв юқоридаги фактлар инобатга олинса, М.Ҳаитбоевнинг озодликка чиқарилгани ҳақидаги маълумот катта шубҳа уйғотишини билдирди.\n“Унинг Ўзбекистондаги қариндошлари мен билан боғланиб, М.Ҳаитбоевнинг озодликка қўйиб юборилганидан хабари йўқлигини маълум қилди”,- деди В.Пономарёв.\nМ.Ҳаитбоевнинг ҳибс этилиши ва Х.Шамсуддиновнинг берадак йўқолиши воқеалари ўртасида қарийб бир ойча фарқ бор. Ҳуқуқ ҳимоячилари уларнинг ҳар иккиси ҳозир Ўзбекистон Миллий хавфсизлик хизмати томонидан тергов қилинаётгани эҳтимоли катталигини айтмоқда.\nБундан аввалроқ Ўзбекистон ҳукумати нуқтаи назарини ифодаловчи “Пресс-ўз.инфо” сайти Х.Шамсуддинов Олмаотани ўз ихтиёри билан тарк этиб, Молдовага боргани, сўнг мазкур давлат ҳуқуқ-тартибот идоралари томонидан Туркияга депортация қилингани ҳақида хабар тарқатганди.\nД.Живаго Х.Шамсуддиновнинг изини чалғитиш мақсадида ўзбек махсус хизматлари атайин шундай операция ўтказган бўлиши мумкинлиги, бироқ бу қочқин Ўзбекистон ҳукумати учун қанчалик муҳимки, уни юртига олиб кетиш учун мураккаб чоралар кўриш керак бўлганига эътиборни қаратди.\nШунингдек, Д.Живаго БМТ қочқинлар идорасининг Олмаота ваколатхонаси Туркиядаги ҳамкасбларига Х.Шамсуддинов тақдирига аниқлик киритиш мақсадида сўров юборганини билдирди.\n“Озодлик” мухбири Х.Шамсуддиновнинг Олмаотадаги яқинлари билан боғланиб, ўзбек махфий хизматлари уни ўғирлашдан қандай манфаатни кўзлаган бўлиши мумкинлиги билан қизиқди.\n“Ўзбекистондан Х.Шамсуддинов тўғрисида келаётган хабарларга кўра, у МХХда ушлаб турилибди ва уларга кўп маълумотлар беряпти. Унинг танишларидан ҳам Хуршидга яқин бўлган 8 йигит қамалганини ҳақида маълумотлар келяпти”,- деди ўз исмини ошкор этмаган ўзбек қочқинларидан бири.\nВ.Пономарёв сўзларига кўра, Қозоғистон расмийлари икки ўзбек қочқини билан содир бўлган воқеада Ўзбекистон томонининг қўли борлигини яхши билади.\n“Шунинг учун, менимча, М.Ҳаитбоев Ўзбекистонда озодликка чиқарилгани, Х.Шамсуддинов эса ўз ихтиёри билан бошқа давлатга кетгани ҳақидаги уйдирма хабарлар икки қўшни давлат ўртасида дипломатик ва сиёсий оқибатлар келтириб чиқарилмаслиги учун тарқатилган. Шунингдек, бу Қозоғистон махсус хизматлари ўзбек қочқинларини тутишда ўзбекистонлик ҳамкасбларига ёрдам бераётгани ҳақидаги фаразларни чиппакка чиқариш учун ҳам муҳим”,- дейди В.Пономарёв.


13:30 / 13.08.2017 2531 pdf Ўқиш режими + -\nАссалому Алайкум, Ҳурматли Шайх Ҳазратлари! Инсон оила аъзолари ёки бошқа бир инсон учун зарур бўлса, қон ёки бирор тана аъзосини бериши жоизми?\nЁрдам сифатида жоиз. Аммо пул олиб бўлмайди.\n13:05 / 12.08.2017 1724\n17:53 / 14.08.2017 2368\n1536 21:20 / 24.04.2016\nКишининг жони узилганидан сўнг...\nКишининг жони узилганидан сўнг, унинг энгаги боғланади, юзи ёпилади. Шундан сўнг қандай дуо ўқилади Шунингдек, ювгучи кетгандан сўнг ўқиладиган дуолар ҳамда давоми...\n2029 20:55 / 27.04.2016\nАбу Ҳурайра р.а. бир куни бозорга кириб Эй одамлар, сизлар бу ерда юрибсизлар, масжидда эса Муҳаммаднинг сав меросларини тарқатишяптиrdquo, дедилар. Одамлар бозорни давоми...\n1368 21:37 / 27.04.2016\n2088 21:32 / 27.05.2016


«Қишлоқ қурилиш банк» Бухоро вилоятига пресс-тур уюштирди\nАкциядорлик-тижорат «Қишлоқ қурилиш банк» ўз фаолиятида очиқлик ва шаффофликни таъминлаш, аҳолига кенгроқ маълумот етказиш мақсадида оммавий ахборот воситалари билан тизимли ҳамкорликни амалга оширмоқда. Яқинда банк томонидан журналистлар учун Бухоро вилоятига пресс-тур ташкил қилинди. Унда республикамиздаги энг етакчи оммавий ахборот воситалари вакиллари иштирок этишди.\nВилоятда айни вақтда «Қишлоқ қурилиш банк»нинг Бухоро минтақавий филиали, Когон ва Галаосиё филиаллари, Когон, Қоракўл, Жондор, Шофиркон, Ғиждувон минибанклари фаолият кўрсатмоқда. Улар орқали 74214 нафар мижозга хизматлар кўрсатилмоқда.\nПресс-тур иштирокчилари Бухоро вилоятида банк молиявий кўмагида амалга оширилаётган инвестицион лойиҳалар билан танишдилар. Хусусан, «Қоровулбозор нур обод» МЧЖ томонидан Қоровулбозор туманида 9 гектар ҳудудда барпо этилган замонавий иссиқхонага, «Когон меҳнат роҳат» ХК томонидан қурилган истироҳат боғи ва кўнгилочар-ҳордиқ чиқариш мажмуасига, «Burda Lyuks Tekstil» ХКнинг текстил маҳсулотлари ишлаб чиқариш цехига, «City Med Buxoro» МЧЖ ташкил қилган тиббий-диагностика ва даволаш марказига, «Вuxoro Komfort Plast» МЧЖда пластик қувурлар ва пластик фитинглар ишлаб чиқариш цехига, «Panorama» меҳмонхонасига сафарлар уюштирилди.\n«Қишлоқ қурилиш банк» молиявий кўмагида татбиқ этилаётган бизнес лойиҳалар журналистларда катта қизиқиш уйғотди.\nБундай пресс-турлар республиканинг бошқа ҳудудларига ҳам уюштирилиши режалаштирилган.\n«Қишлоқ қурилиш банк» Галаосиё филиали янги бинода иш бошлади\n«Қишлоқ қурилиш банк»: қонунлар ижроси назорати янги парламентга узвий боғлиқ


ТАЛАБАЛАРГА СОЛИҚЛАРДАГИ ЎЗГАРИШЛАР ҲАҚИДА ТУШУНЧА БЕРИЛДИ – "Xazina" газетасининг онлайн саҳифаси\nТАЛАБАЛАРГА СОЛИҚЛАРДАГИ ЎЗГАРИШЛАР ҲАҚИДА ТУШУНЧА БЕРИЛДИ\nFevral 4, 2020\t0\tBy admin\nДСҚ ҳузуридаги малака ошириш маркази вилоят ҳудудий филиали ҳамда вилоят Давлат солиқ бошқармаси томонидан Ўзбекистон Республикасининг Янги таҳрирдаги Солиқ кодекси мазмун-моҳиятини тушунтириш юзасидан давра суҳбатлари ва амалий учрашувлар ташкил этилмоқда.\nҚарши Муҳандислик иқтисодиёт институтида олийгоҳ ўқитувчи ва талабалари иштирокида ташкил этилган давра суҳбатида ҳам солиқ тизимидаги янгиликлар, олиб борилаётган ислоҳотлар ҳақида маълумотлар берилди.\nТаъкидланганидик, 2019 йилнинг 30 декабрь куни «Ўзбекистон Республикасининг Солиқ кодексига ўзгартиш ва қўшимчалар киритиш тўғрисида»ги Қонун билан янги таҳрирдаги Солиқ кодекси қабул қилинди. Янги таҳрирдаги Солиқ кодексига солиқ қонунчилиги нормалари қўлланилишини соддалаштириш, ундаги зиддиятлар ва тушунмовчиликларни тугатиш, инсофли солиқ тўловчилар манфаатларини ҳимоя қилиш, солиқ назоратининг шакл ва механизмлари, солиқ объектлари, солиқ тўловчиларнинг ҳисобини юритишни таъминлайдиган ахборот коммуникация технологияларини кенг жорий этиш билан боғлиқ бир қатор муҳим янгиликлар киритилди.\nСолиқ кодексига асосан, Ўзбекистон Республикасининг олий ўқув юртларида ўзининг, йигирма олти ёшга тўлмаган фарзандларининг, эрининг, хотинининг таълим олиши учун йўналтирилган суммалар даромад солиғига тортилмаслиги айтиб ўтилди.\nБундан ташқари, якка тартибдаги тадбиркорларга жисмоний шахслардан олинадиган даромад солиғини жами йиллик декларация асосида тўлашни танлаш ҳуқуқи берилди.\nЯъни, энди якка тартибдаги тадбиркор тадбиркорлик фаолиятидан даромад олса ёки олмаса ҳам бир хил суммадаги қатъий белгиланган солиқни тўламасдан ҳақиқий олган даромади миқдоридан келиб чиқиб, солиқ органига декларация топшириш орқали даромад солиғини тўлаши мумкин.\nБунинг учун, якка тартибдаги тадбиркор жорий йилнинг 25 январига қадар ўзи танлаган даромад солиғини тўлаш тартиби ҳақида солиқ органига билдириш хатини беради.\nЯкка тартибдаги тадбиркорнинг мазкур билдириш хатини солиқ органига бермаслиги, унинг даромад солиғини қатъий белгиланган суммада тўлашга розилигини билдиради.\nШу билан бирга, якка тартибдаги тадбиркор жорий йилнинг 1 февралига қадар ўртача ойлик даромади миқдоридан келиб чиқиб дастлабки декларацияни тақдим этади ва ҳар ойда декларацияда кўрсатилган суммасида даромад солиғини тўлаб боради.\nТадбирда иштирокчиларни қизиқтирган барча саволларга жавоб қайтарилди.\nДСҚ ҳузуридаги малака ошириш маркази вилоят ҳудудий филиали раҳбари\nБЕҲЗОД МУСАЕВ: СОЛИҚ ОРГАНИ ТАДБИРКОРЛАРНИНГ МАСЛАҲАТЧИСИ, КЎМАКЧИСИ БЎЛИБ ҚОЛАДИ


БОТУЛИЗМ ЎТА ОҒИР ДАРД » xatirchi.uz\nxatirchi.uz » Янгиликлар » БОТУЛИЗМ ЎТА ОҒИР ДАРД\nБОТУЛИЗМ ЎТА ОҒИР ДАРД\nБотулизм оғир токсик инфекцион касаллик бўлиб, орқа мия ҳамда узунчоқ миянинг зарарланишига хос симптомлар билан таърифланади. Шу билан бирга у токсинлар билан зарарланган, бузилиб қолган консерва кўринишидаги озиқ-овқат маҳсулотларини истеъмол қилиш натижасида келиб чиқадиган токсикоинфекция ҳисобланади.\nБотулизм қўзғатувчиси CL.botulinum оиласига мансуб бўлган анаэробдир.\nБотулизм дунёнинг барча мамлакатларида учрайди.\nРеспубликамизда ботулизмнинг А,Б,Е турлари учраб туради. Унинг микроблари ўта чидамли бўлиб, 180 даража иссиқда 5 соат давомида қайнатилса ҳам ҳалок бўлмайди.\nКасаллик кўпроқ қўлда уй шароитида тайёрланган санитария қоида ва меъёрларига риоя қилинмасдан тайёрланган, консерваланган қўзиқорин, бодринг, помидор, бақлажон ва шунга ўхшаш тайёрлаш технологияси бузилган консерваларни истеъмол қилганда юқади. Юқиш даври асосан қиш, баҳор ва ёз ойларининг бошларига тўғри келади.\nБотулизмнинг кечиш даври 2-4 соатдан 3-4 кунгача давом этиб, инсон организмида ҳолсизланиш, бош оғриғи, уйқунинг бузилиши,қайт қилишич кетиш билан бошланиб, бир неча соатдан кейин сўлак безлари, бурун ютқини ва юз мушаклари фаолияти бузилиши, кўзига нарсаларнинг 2 та бўлиб кўриниши беморнинг дастлабки шикоятларидан ҳисобланади. Беморнинг қовоқлари осилиб тушади, кўз қорачиқлари кенгаяди. Юмшоқ танглай зарарланганда беморнинг сўзлари тушунарсиз бўлиб қолади. Бўйин ва оёқ мушакларининг заифланиши натижасида юришга қийналади.\nДаволаш усулларидан асосийси ботулизмга қарши антитоксин зардоби юборишдир.\nБу касаллик ўз вақтида аниқланиб, шифокорга мурожаат қилинса, касаллик бир мунча енгил кечиши мумкин. Касалликни уй шароитида билганича даволаш қатъиян ман этилади.\nКасалликнинг олдини олиш чораларидан бири озиқ-овқат маҳсулотларини ташишда, сақлашда ва тайёрлашда санитария-гигиена қоидаларига амал қилишдир. Консерваларнинг қопқоқлари кўтарилиб қолса (бомбаж) уларни истеъмол қилмасдан йўқотиш зарур.\nБундай оғир хасталик нафақат республикамизнинг бошқа вилоятларида балки бизнинг вилоятимизда ҳамда туманимизда ҳам учраб турибди.\nБотулизм касаллигига чалинмасликнинг олдини олиш учун бозорларда уй шароитида тайёрланган ҳар хил турдаги консерва маҳсулотларини харид қилмаслик керак.\nЯнги йил байрами тантаналари ўтказиладиган жойларда, айниқса болалар муассасаларида, мактабларда уйда тайёрланган сифати кафолатланмаган консерва, торт, пирожнийларни истеъмол қилмаслик зарур.\nЮқоридагиларга амал қилинса ўз соғлигингизни ва фарзандларингиз соғлигини асраган бўласиз.\nХатирчи туман ДСЭНМнинг санитария врачи\nMuallif:info, Qo‘shilgan sana: 27.12.2014, Ko‘rilgan: 3419 Chop etish


Газлаштириш давом этмоқда, табиий газ эса тақчил\nРасмий матбуот Зарафшон шаҳридаги “Янги Зарафшон” мавзесининг 380 оилалик кварталига газ етказиб берилганидан бонг урган кезда, қўшни туманлар аҳолиси ҳали қиш бошланмасидан яна газ узила бошлаганидан нолимоқда.\n"Ўзинформ" интернет нашри Ўзбекистон ҳукумати матбуотига таяниб, мамлакатдаги аҳоли пунктларини газлаштириш жараёни давом этаётгани ва хусусан, Навоий вилоятининг Зарафшон шаҳридаги 380 оилалик аҳоли пункти газлаштирилганини хабар қилди.\nБу хабар баҳона энг саноатлашган вилоятнинг йирик шаҳарларидан биридаги газ таъминоти билан қизиққан Озодлик мухбири, энг аввало, 380 та эмас, 20 тага яқин хонадон газлаштирилганини аниқлади.\nНавоий вилоятининг Зарафшон шаҳридаги "Зарафшонгаз" идораси бош мухандиси Шерзод Мусаев Озодлик билан суҳбатда мавзенинг бешинчи квартали газлаштирилганини айтди.\nАммо унга кўра, ҳали табиий газ кварталдаги хонадонларнинг ҳаммасига етиб бормаган.\n- Газ ўтказиш лойиҳаси ўтган йил бошланган. 2013 йил охиригача квартал тўлиқ газлаштириб берилади. Магистрал газ қувури кўчаларнинг кўпига бормаган. Маҳаллада еттита квартал бор. Шундан 1-2-3-4-кварталлар газлаштирилган, 5-6-7-кварталлар газлаштирилмаган. Шу пайтгача балонли газ тарқатилган, деди Зарафшон шаҳар газ идораси.\nБу мутасадди Янги Зарафшон маҳалласидаги 380та хонадонни газлаштириш шаҳар ҳокимлиги ташаббуси остида “Мустаҳкам оила йили” муносабати билан қишлоқ жойларида яшовчи оилаларни ижтимоий-иқтисодий қўллаб-қувватлаш мақсадида аҳоли ва ҳомийлар ҳисобидан амалга оширилаётганини алоҳида таъкидлаб ўтди.\nЎзини Янги Зарафшон маҳалла фуқаролар йиғини раисининг диний-маърифий ва аҳлоқий тарбияга оид масалалар бўйича маслаҳатчиси, деб таништирган Ўрингул Турдимуродова Озодлик билан суҳбатда маҳалласини газлик қилган ҳокимиятни олқишлади.\n- Балонли газ олиб келишарди. Шу билан овқат пиширардик. Қиш кунлари уйни иситиш учун саксовул сотиб олардик. Саксовул қиммат. Ҳозир саксовул ҳам йўқ. Бензин қиммат биласиз, солярка қиммат. Масалан, беш ой қиш бўлса, икки-учта машина саксовул кетади. Аҳоли қийналадида. Бошқа вақтларда электр энергиядан фойдаланади. Табиий газ келса яхшида. Уйларни ҳам иситади, овқатга ҳам, чойга ҳам, ҳамма нарсага яхши, дейди маҳалла маслаҳатчиси.\nЎрингул Турдимуродовага кўра, эндигина табиий газ ёқа бошлаган кварталдаги хонадонларнинг ҳаммаси газлашмаганига сабабчи ҳокимлик эмас, балки тегишли ҳужжат ва маблағни вақтида йиғиб беролмаган аҳолининг ўзидир.\nШу боис, маҳалла фаоли ҳали ўзнининг уйига ҳам табиий газ етиб келмаганини айтди.\n- Бешинчи кварталда 20та хонадонда газ ёқилди. Кварталда 115-120та хонадон бор. Олтинчи ва еттинчи кварталда яна шунчадан хонадон бор. Мен ўзим бешинчи кварталда яшайман. Бизларга газ келгани йўқ. Линия ҳам келгани йўқ. Аҳоли пул йиғиб қилиши керак. Ҳоким буванинг ўзи темир йўлдан газ қувунини ўтказиб ёрдам қилди. Бу ёғига аҳолидан пул йиғилиши қийин бўляпти-да. Олтинчи, еттинчи кварталга ҳали газ олиб борилмаган, деди маҳалла фаоли Ўрингул опа.\nЯнги Зарафшон расмийлари биринчи бор табиий газ ёқа бошлаган хонадонлардаги газ босими қай даражада экани ҳақида аниқ маълумот бера олмади.\nБироқ, Навоий вилоятида истиқомат қилувчи аҳоли вакиллари ҳал қиш келиб улгурмасидан газ босими пастлаб кетгани ва айрим туманларда газ таъминотида ҳозирданоқ узилишлар кузатилаётганини айтмоқда.\nКонимех туманида яшовчи Мурод Озодлик билан суҳбатда узилишлар октябр ойи бошидан бошлаганини айтди.\n- Газ берилиши апрел ойидан бошлаб октябр ойигача яхши бўлди. Лекин октябр ойи бошидан электр токини ҳам газни ҳам ўчиряпти. Газ эрталаб чой қайнайдиган даражада берилади. Босим жуда пастда. Кечқурун соат олти ярим еттилардан эрталабгача ўчиради. Ҳозир шундай бўляпти, дейди Навоий вилоятининг Конимех туманида яшовчи Мурод исмли суҳбатдош.\nЎзбекистоннинг аксар вилоятларида электр ва газ тақчиллиги йиллар давомида кузатилади.\nСовуқ кунларда қийинчиликка дуч келадиган аҳоли йўқ газ учун пул тўлашдан ташқари уйларини иситиш учун ҳам маблағ сарфлашга мажбур эканидан нолиб келади.


Исроил Зеленский ва Путин ўртасида музокаралар ташкил этишга тайёр\n20 Aprel 17:09 Ўзбекистон янгиликлари\nЗЕЛЕНСКИЙ ИСРОИЛ МУЗОКАРАЛАР ПУТИН РОССИЯ УКРАИНА\nИсроил ҳукумати Қуддусда Украина президенти Владимир Зеленский ва Россия етакчиси Владимир Путин ўртасида учрашув ўтказишга тайёрлигини тасдиқлади. Бу ҳақда 20-апрел, чоршанба куни Исроилнинг Россиядаги элчиси Александр Бен Цви маълум қилди.\n«Исроил Қуддусда Россия Федерацияси ва Украина етакчилари Владимир Путин ва Владимир Зеленскийнинг эҳтимолий учрашувига мезбонлик қилишга тайёрлигини тасдиқлайди. Аммо улар яна тегишли қарор қабул қилишлари керак», — деди дипломат.\nШунингдек, у Исроил Россия Федерацияси ва Украина президентлари ўртасида эҳтимолий музокараларни ўз мамлакати ҳудудида ўтказишни «буюк шараф» деб билишини таъкидлади.\nЎзбекистон Республикасиг 5 минг сохта суд қарорлари чиқарилди\n«Россия Федерацияси ва Украина делегациялари Истанбулда бўлгани каби Қуддусда ҳам учрашувлар ўтказиши мумкин эди», деди Александр Бен Цви ва «ҳарбий ҳаракат ҳар доим энг ёмон вариант» деб қўшимча қилди.\nЭслатиб ўтамиз, ҳали март ойида Зеленский Путин билан Исроилда музокара ўтказишни таклиф қилган эди. Унинг фикрича, Россия, Украина ёки Беларусда учрашиш нотўғри ва конструктив эмас.


Болаларимизга қандай ва қанча инвестиция қилаяпмиз?\nОзодлик ONLINE интерактив дастурининг миллионлаб ўзбек болалари мактаб ва олийгоҳларга қайтадиган 3 сентябр куни Тошкент вақти билан 21:30да жонли эфирга чиққан навбатдаги сони ана шу саволга бағишланди.\n3 сентябр куни Ўзбекистонда 5 миллион 300 мингдан ошиқ ўқувчи мактаб¸ коллеж ва лицей парталарига¸ ўн минглаб талаба эса¸ олийгоҳ ўқув хоналарига қайтади.\nЎзбекистон Конституциясининг 9-боб¸ 41-моддасида давлатнинг ўз фуқаролари олдидаги асосий мажбуриятларидан бири бепул таълимни кафолатлаш экани айтилади. Давлат бугун шу мажбуриятини расман адо этмоқда. Аммо бу таълим тизимининг мамлакат ҳаëтининг бошқа соҳаларида ҳам илдиз отган коррупция инқироз домига тортаëтгани айтилмоқда.\nИш ҳақининг камлиги¸ таълим соҳаси ходимларининг ҳокимият югурдакларига айлантирилгани оқибатида ўн минглаб малакали ўқитувчилар ўқув юртларини ташлаб¸ меҳнат муҳожирлигига чиқиб кетган. Миллионлаб болага савод ўргатиб¸ билим бериш эса савод ва билим даражаси ҳаминқадар кадрларга қолган.\nЎқитувчилар савиясининг пастлиги баробарида ўқиш жараëнининг ҳокимият томонидан муттасил тарзда бузилиши – ўқувчиларнинг ягонадан пахта теришга қадар қишлоқ хўжалик ишларига жалб қилиниши оқибатида давлат томонидан белгиланган ўқув дастурлари аксар ҳолларда қоғозда бажарилмоқда.\nСавияси паст ўқитувчилар чиқараëтган савияси паст ўқувчилар олий ўқув юртларига кириш учун белгиланган тест синовларидан ўтишига кўз етмаганидан¸ пуллик “репетитор”лик хизматига юз бурмоқда¸ олий маълумот олишнинг пора устига қурилган муқобил тизимига мурожаат қилмоқда.\nБоламни ўқитай¸ касб-ҳунарлик қилай¸ оëққа қўяй деган ота-она ўзи билиб-билмай¸ билимли мутахассисларга кўп ҳам эҳтиëжи йўқ коррупция машинасини мойламоқда.\nДавлат ўз асосий функцияларидан бирини ҳалол ва адолатли тарзда бажармаëтган шароитда ҳам Ўзбекистондаги ота-оналарда ўз болаларига яхшироқ билим бериш имкони мавжуд.\nБу имконлардан бири ¸ бундан 100 йил олдин Туркистон жадидлари белгилаб берган каби¸ оила даромадининг балки бир қисми¸ балки барчасини сарфлаб¸ ўз болаларини яқин ëки узоқ хориждаги олийгоҳларда ўқитиш.\nЎзбек жадидларининг маънавий отаси ҳисобланмий Маҳмудхўжа Беҳбудий ўзи таъсис қилган “Оина” журналининг 1914 йил 14-сонида “миллатни тараққий эттириш учун ёшларни чет элларга юбориб ўқитиш зарур, «токи улар етарли даражада билимли бўлиб қайтиб ўлкани иқтисодий ва маданий жиҳатдан ривожлантиришда ўз ҳиссаларини қўшгайлар” деб ëзган эди.\n“Тараққийпарвар зиёлилар ёшларни маориф ишлари ривожланган Русия, Туркия, Миср ва бошқа давлатларнинг олий ўқув юртларига ўқишга юбориш лозим” деган эди жадидлар.\nБу ғоя ўртага ташланганидан бери орадан 100 йилдан кўпроқ вақт ўтди. Дунë харитасида Ўзбекистон деган мустақил давлат пайдо бўлди. Ўзбек тилида сабоқ берувчи минглаб мактаб¸ коллеж ва лицей¸ ўнлаб олийгоҳ очилди¸ ўзбек давлати миллатнинг миллионлаб боласига бепул ва сифатли таълим ваъда қилди. Аммо бу таълимнинг амалдаги аҳволи яна жадидлар миллатни тараққиëтга олиб чиқишнинг бош йўли деб билган айни шу ғояни қайта кун тартибига қўйди.\nАммо жадидларнинг бу ғояси 100 йил аввалги каби бугун ҳам аҳолининг кенг қатлами орасида тарқалган эмас.\nБойлар бараварида ўртаҳол ва камбағал ҳам “отини¸ молини сотиб” бўлса-да¸ аксар ҳолларда пора бериб боласини Ўзбекистон олийгоҳларида ўқитмоқда.\nКоррупция боис инқирозга юз тутган иқтисодда иш ўринлари яратилмаëтгани оқибатида¸ пул бериб ўқитилган болаларнинг аксари “дипломли мардикор”га айланиб Россия¸ Қозоғистон¸ Жанубий Корея каби узоқ ва яқин хорижга кетмоқда.\nНега ўзбек ота-оналарининг асосий қатлами берадиган порасини яқин ва узоқ хориждаги университетларга тўлаб¸ боласига ҳақиқий билим¸ ҳақиқий мутахассислик беришни ўйламаëтир?\nНега ҳукуматнинг 90-йилларда бошлаган иқтидорли болаларни хориж университетларида бепул ўқитишни мақсад қилган "Умид" жамғармаси умидларни оқламай¸ тарқаб кетди?\nҚани бугун ўша "умид"чилар? Улабугун қаерда ва кимнинг тараққиëтига хизмат қилмоқда? Нега улар Ўзбекистонга қайтмадилар ва қайтмаëтирлар?\nНега бугун ҳам ўз боласини билим-маърифатли қилиш учун муттасил пул сарфлаш ëки инвестиция қили янги уй қуриш¸ янги машина олиш¸ болаларни уйли-жойли қилиш каби ўзбекона орзу-ҳаваслар рўйхатида йўқ¸ ëки унинг энг пастида?\nНега ўзи кўп ҳолларда оғир ва ноинсоний шароитларда пул топаëтган ўзбек меҳнат муҳожирлари боласига компютер олиб бериш¸ унга тил ўргатувчи ўқитувчилар ëллашдан кўра¸ борини бир кечалик суннат ëки никоҳ тўйига сарфлашда давом этаëтир?\nИқтидорли боласи бўла туриб¸ уни хорижда ўқитишга қурби йўқ ночор оилалар ëрдам олиши мумкин тизимлар Ўзбекистон ва унинг ташқарисида борми? Бўлмаса¸ уларни яратиш фурсати келмадими?\nПули борлар боласини хорижда ўқитишнинг амалий йўл-йўриқларини биладими?\nОзодлик ONLINE жонли¸ интерактив дастурининг душанба, 3 сентябр куни, Тошкент вақти билан соат 21:30 да Озодлик Интернет саҳифасида эфирга чиқадиган янги сонида Сиз билан бирга ана шу саволларга жавоб излаймиз.


ЎзА - “BankExpo-2019”: янги хизматлар, тажриба ва ҳамкорлик истиқболлари\n11.04.2019 19:21 Чоп этиш версияси\n“BankExpo-2019”: янги хизматлар, тажриба ва ҳамкорлик истиқболлари\n«Ўзэкспомарказ» миллий кўргазмалар мажмуасида“BankExpo-2019” миллий кўргазмаси очилди.\nЎзбекистон Банклари ассоциацияси томонидан ташкил этилган кўргазмада мамлакатимизда фаолият юритаётган банклар ўзининг банк хизматлари акс этган стендлари, тарқатма материаллари, буклет ва флаерлари, малакали мутахассислари билан иштирок этмоқда.\nЎзбекистон Банклари ассоциацияси раиси Б.Ҳамидов ва бошқалар мамлакатимизда банк-молия соҳасини самарали ривожлантириш чет эл инвестицияларини жалб этиш учун қулай шарт-шароитлар яратиш билан бир қаторда давлат иқтисодиёти ўсишининг асосий омили эканини таъкидлади.\nЙирик хорижий инвестицияларни жалб этиш Ўзбекистон иқтисодиёти барқарор ўсишининг муҳим шартларидан. Айниқса, бу жараёнда замонавий технологияларни жорий этиш ва хорижий молия институтлари тажрибасини ўрганиш ўта муҳимдир. “BankExpo-2019” кўргазмаси бу борада амалий аҳамият касб этиб, унда маҳаллий ва хорижий молия институтлари ва ишбилармонлик сектори вакиллари ўртасида самарали ҳамкорлик ўрнатиш ва профессионал ҳудуд яратилади.\nКўргазма павильонида акциядорлик тижорат Халқ банки ҳам ўз имкониятларини намойиш этмоқда. Ушбу банкнинг кейинги йилларда эришаётган молиявий барқарорлик ва юқори ўсиш суръатлари халқаро нуфузли ташкилотлар томонидан юксак баҳоларга сазовор бўлаётгани алоҳида эътирофга сазовордир.\n– Бугунги кунда юртимизнинг барча туман ва шаҳарларида банкнинг 197 филиали, 30 минибанки, 680 чакана амалиёт кассаси, 206 халқаро пул ўтказмалари шохобчаси, 140 дан ортиқ банкомат, қарийб 30 минг 200 дона тўлов терминали мижозлар учун хизмат кўрсатиб келмоқда, – деди акциядорлик тижорат Халқ банкининг маркетинг бўлими бошлиғи Беҳруз Темиров. – Халқ банки томонидан юртимизда фаол тадбиркорлик субъектларини молиявий қўллаб-қувватлаш, бизнес юритиши учун зарур шарт-шароит яратилмоқда. Хусусан, давлатимиз раҳбари Шавкат Мирзиёевнинг 2018 йил 27 июндаги “Yoshlar – kelajagimiz” Давлат дастури тўғрисида”ги фармони ижроси доирасида ёш тадбиркорларга 5 йилгача бўлган муддатга йиллик 7 фоиз ставкада имтиёзли кредитлар ажратилиши белгиланган. Мазкур ҳужжат ижросини таъминлаш юзасидан бугунги кунга қадар 1 445 та тадбиркорга 160,9 миллиард сўм кредитлар ажратилиб, 3 845 та янги иш ўрни яратилди.\n«Ўзсаноатқурилишбанк» акциядорлик тижорат банки ҳам кўргазманинг фаол иштирокчиларидан. Ушбу молиявий муассаса тизимида бошқарув ва хизмат кўрсатишни замонавий услублар асосида йўлга қўйиш, Банкни трансформация қилиш ишлари босқичма-босқич амалга оширилмоқда. Жумладан, банкда 2019-2021 йилларга мўлжалланган Банкни ривожлантириш стратегияси ҳамда Мижозларга хизмат кўрсатиш стандартлари ишлаб чиқилган.\n– Халқаро мутахассислар билан ҳамкорликда ишлаб чиқилган бизнеснинг энг муҳим 12 йўналиши бўйича Банкни трансформация қилиш дастурига кўра қатор чора-тадбирлар амалга оширилмоқда, – деди «Ўзсаноатқурилишбанк» акциядорлик тижорат банкининг Стратегик ривожлантириш департаменти директори ўринбосари Сарвар Ниёзов. – Инвестиция фаолиятини мувофиқлаштириш ва лойиҳаларни бошқариш маркази фаолияти ҳам йўлга қўйилди. Марказда “ягона дарча” тамойили асосида хизмат кўрсатилади ҳамда тадбиркорлар ва хорижий инвесторлар учун “кредит супермаркети” ташкил этилган. Мижозларга масофадан хизмат кўрсатишга мўлжалланган барча дастурлар (“UzPSB Mobile”, “Менинг банким”, “Шахсий кабинет”, “Корпоратив интернет банкинг”, “UzPSB Mobile Business”, “SMS Banking”) жорий қилинаётган янги хизматларга мослаштирилган ҳолда такомиллаштирилмоқда. Жумладан, жисмоний шахс мақомидаги мижозлар учун яратилган «UzPSB mobile» мобиль иловасининг веб талқини – «Менинг банким» ишга туширилди. Банкнинг юридик шахс мақомидаги мижозлари учун “Корпоратив интернет-банкинг” дастури орқали хорижий валютани онлайн буюртманома асосида сотиб олиш йўлга қўйилди.\nКўргазма доирасида маҳаллий ва халқаро молиявий муассасалар вакиллари иштирокида ўтказилган конференция ва матбуот анжуманида мамлакатимизга инвестиция жалб этиш, ўзаро ҳамкорлик истиқболлари каби бир қатор масалалар юзасидан фикр алмашилди.\nНасиба Зиёдуллаева, А. Абдуллаев (сурат), ЎзА


Одатда, ҳар йили шундай мўл ҳосил етиштирилади. Бироқ бу гал пахтанинг даромади туманда беш-олти баробар ошиши мумкин. Қандай қилиб дейсизми? Бунга асослар етарли.\n— Гап шундаки, ҳосилнинг 95 фоизи юқори навларга қабул қилинди, — дейди “Қизилтепа пахта тозалаш заводи” АЖ раҳбари Исроил Тўраев. — Айни кунларда муҳим саноат хом ашёсига дастлабки ишлов берилиб, пешма-пеш буюртмачиларга жўнатилмоқда. Шунинг ортидан корхонамиз 2 миллиард 100 миллион сўмликдан зиёд -фойда кўради.\nҚизилтепадаги пахта тозалаш заводига ўтган асрнинг бошларида асос солинган. Бир асрдан кўпроқ вақт ўтибдики, завод туманда пахтага дастлабки ишлов берувчи ягона корхона ҳисобланади. Бошқача айтганда, у туман деҳқонлари етиштирган пахтадан қўшимча даромад олувчи ягона маскан бўлиб, бор-йўғи, 381 кишининг бандлиги таъминланган. Калава ип — мато-газлама — тайёр маҳсулот ишлаб чиқариш каби жараёнлар тумандан, баъзилари эса вилоятдан ташқарида амалга ошириларди.\nАгар мазкур уч жараён, яъни йигириш, тўқиш ва бичиш-тикиш ишлари шу ерда бажарилса, уларга хизмат кўрсатувчи корхоналар — маҳсулотни ўраш цехи, савдо ва маркетинг каби инфратузилма ҳам юзлаб янги иш ўринларини яратишга имкон берарди.\nБинобарин, ўтган йилгача пахтанинг ташвиши Қизилтепадаю даромадини чет эллик қайта ишлаб чиқарувчилар кўрарди. Мамлакатимиз раҳбари 2017 йилнинг 28 март куни -Навоий вилоятига ташрифи чоғида Қизилтепа туманидаги Тошработ маҳалласида бўлиб, ҳудудда енгил саноатни ривожлантиришга қаратилган бир қатор лойиҳалар билан танишди. Деҳқончилик устувор йўналиш бўлган туманда аҳоли фаровонлиги ва даромадини ошириш фурсати аллақачон етганлигига алоҳида урғу берар экан, туманда кластер усулини жорий этиш борасида мутасаддилар олдига аниқ вазифалар қўйди.\nХалқаро тажрибадан маълумки, кластер усули бир ҳудудда саноатнинг муайян йўналишини ривожлантириш учун бири-бирини тўлдирувчи корхона ва субъектларнинг корпоратив ҳамкорлигидир. Унда хўжалик юритувчи субъектлар бир-бирининг маҳсулотидан хом ашё сифатида фойдаланиб, ички ва ташқи бозорда рақобатдош маҳсулотлар ишлаб чиқаришни йўлга қўядилар. Шу орқали ҳудуд меҳнат бозорида мувозанат барқарорлашиб, аҳоли фаровонлиги ошади.\nМамлакатимизнинг аҳоли зич жойлашган, пахтачилик етакчи тармоқ ҳисобланган туманларида кластер усули фермер хўжаликлари билан қайта ишловчи корхоналарнинг узвий боғлиқлигини таъминлаш, пахта хом ашёсини чуқур қайта ишлаш, қишлоқларга саноатнинг жадал кириб бориши, пировардида тайёр экспортбоп маҳсулотлар ҳажмини ошириш, янги иш ўринларини яратиш каби ижтимоий-иқтисодий омилларга эгалиги билан аҳамиятлидир.\n— Президентимизнинг таклифи асосида Вазирлар Маҳкамасининг 2017 йил 25 мартда “Навоий вилояти Қизилтепа туманида тажриба тариқасида пахта хом ашёсини чуқур қайта ишлашни ташкил этиш чора-тадбирлари тўғрисида”ги қарори қабул қилинди, — дейди Қизилтепа тумани ҳокими ўринбосари — қишлоқ ва сув хўжалиги бўлими бошлиғи Ҳамза Фармонов. — Шу асосда туманимиздаги 305 та фермер хўжалигининг 25,8 минг тонналик пахта хирмонини Навоий шаҳридаги “Baht-Textile” корхонаси шартнома асосида харид қилди.\nМазкур қарорда пахта хом ашёсини етиштириш ва қайта ишлаш жараёнидаги барча иштирокчиларнинг моддий манфаатдорлигини таъминлаш ўз аксини топган. Албатта, бу иш унумдорлиги ва сифат кафолатидир. Натижада туманда пахтани етиштиришдан тортиб, йиғиб-териб олишгача бўлган барча жараён тизимли равишда амалга оширилди. Яъни кластер усули жорий этилгач, фермер хўжаликларига пахта хом ашёсини етиштириш учун олдиндан тўловлар ўз вақтида ва тўлиқ ажратилиши, шу мақсаддаги кредитлар тўлов қобилиятига эга қайта ишлаш корхонасига берилиши ва улар қайтарилишининг кафолатланиши пахта хом ашёсини етиштирувчилар ўртасидаги ўзаро ҳисоб-китоблар ҳамда тўлов интизомини яхшилади. Фермер хўжаликларининг манфаатдорлиги оширилиши натижасида ушбу жараёнларни бошқаришда давлат идораларининг аралашуви қисқартирилди.\n— Президентимизнинг ўтган йилнинг 9 декабрь куни Қишлоқ хўжалиги ходимлари кунига бағишланган тантанали йиғилишда Қизилтепа туманида амалда қўлланган — пахтани етиштиришдан тортиб, ундан тайёр маҳсулот ишлаб чиқариш ва истеъмолчига етказишгача бўлган босқичларни ўз ичига қамраб олган кластер усулига биз Ўзбекистон пахтачилигининг келажаги сифатида қарамоқдамиз, дея эътироф этганлиги бу улкан янгиланишларнинг дебочасидир, — дейди “Валиобод” фермер хўжалиги раҳбари, “Эл-юрт ҳурмати” ордени соҳибаси Раъно Валиева. — Шунингдек, бу барча фермерлар каби менда ҳам қишлоқ хўжалиги маҳсулотларини етиштиришда илмий ёндашишга, юқори натижаларни қўлга киритишга рағбат уйғотди.\nКластер усули Қизилтепада “Қизилтепа пахта тозалаш заводи” АЖ, Навоий шаҳридаги “Baht-Textile” ҳамда янгидан ташкил этилган “Toshrabot Textile” масъулияти чекланган жамиятлари ҳамкорлигини таъминлади. Ушбу ҳамкорлик “Baht-Textile” масъулияти чекланган жамиятида бир қатор технологик янгиланишларни жорий этишни тақозо қилмоқда.\n— Корхонамиз Швейцариядан келтирилган ип йигирув дастгоҳлари билан жиҳозланган, — дейди “Baht-Textile” масъулияти чекланган жамияти раиси Фурқат Турсунов. — Ушбу технологик линиялар ёрдамида йилига 12 минг тоннагача калава ип тайёрлаш мумкин. Шунга қарамай, кластер усули жорий этилгач, 2017-2018 йилларга мўлжалланган Инвестиция дастурига мувофиқ, 38,8 миллион АҚШ долларилик янги лойиҳаларни амалга оширамиз. Бу эса калава ип ишлаб чиқариш йиллик қувватимизни 15 минг 500 тоннагача орттиради. Шунинг баробарида, 200 та қўшимча иш ўрни яратилади.\n“Toshrabot Textile” корхонаси қурилиши нолдан бошланди. Бунёдкорлик ва тикув дастгоҳлари хариди учун 14 миллиард сўмлик маблағ йўналтирилди. Натижада Туркия, Тайвань ҳамда Хитойдаги етакчи компанияларнинг технологик ускуналари билан жиҳозланган корхона ўта қисқа муддат — саккиз ойда ишга туширилди.\n— Цехларимизга замонавий дастгоҳлар ўрнатилди, — дейди “Toshrabot Textile” корхонаси раҳбарининг иқтисодий масалалар бўйича ўринбосари Шуҳрат Эрдонов. — Бу экспортбоп ва импорт ўрнини босувчи маҳсулотлар ишлаб чиқариш билан бирга, дастлабки босқичда 500, ишни икки сменада ташкил этиш ҳамда матони бўяш ва гул босиш бўлимларини ишга тушириш ҳисобидан 2018 йилда мингга яқин кишининг бандлиги таъминланади.\n— Ушбу корхона фойдаланишга топширилгач, қишлоғимизга янада файз кирди, — -дейди маҳалла фаоли Шавкат Нарзиев. — Ҳозирнинг ўзида беш юз нафар ёшларимиз меҳнат қилмоқда. Демак, шунча оила ўтган йилдан эътиборан қўшимча даромадга эга бўлди.\nҚисқаси, энди пахтанинг меҳнати Қизилтепада кишиларга ҳаловат, қишлоқларга ободлик, турмушга фаровонлик олиб келмоқда, янги-янги имкониятлар эшигини очаяпти.


Капитализм ўзини оқламади - Владимир Путин совет даврини эсга олди - 22.10.2021, Sputnik Ўзбекистон\nРоссия президенти Владимир Путин Сочида бўлиб ўтган “Валдай” экспертлар клуби анжуманида дунёнинг яқин йилларда ривожланиш йўли ҳақида билдирган фикрлари. 22.10.2021, Sputnik Ўзбекистон\nТОШКЕНТ, 22 окт —Sputnik. Россия президенти Владимир Путин Сочида бўлиб ўтган "Валдай" экспертлар клуби анжуманида нуқт сўзлади. Россия президентининг фикрига кўра, дунёда сўнгги йилларда содир бўлаётган ўзгаришлар йил сайин тобора чуқур ва фундаментал тус олмоқда."Сўнгги ўн йилликда кўпчилик тез-тез Хитой мақолини эсга олмоқда <...> "ўзгаришлар даврида яшашдан худо асрасин", лекин биз истасак-истамасак ўзгаришлар даврида яшаяпмиз", - деди Путин.Капитализм ўзини оқламадиСўнгги йилларда содир бўлган ўзгаришлардан сўнг ҳам дунё ўзининг янги мувозанатини топа олгани йўқ. Ўтган давр мобайнида дунё барча йўналишларда содир бўлаётган тизимли ўзгаришларга мослашиб олиши керак эди, лекин ҳозирча бундай бўлмади.Пандемия эса инсониятга юборилган яна бир жиддий синов бўлди ва дунё ҳамжамиятига унинг қанчалик нозик эканини эслатиб қўйди. Инсоният, агар тирик қолишни истаса, ўзининг бугунги турмуш тарзини қайта кўриб чиқиши керак.Россия президенти сўзларига кўра, бугун давлат раҳбарлари, катта сиёсатчилар умуминсоний муаммолар ҳақида кўп гапирса-да, амалда уларни ҳал қилиш учун ҳеч нарса қилишмайди. Улар биринчи навбатда ўз давлатининг ички муаммоларини ҳал қилишга ҳаракат қилишади, халқаро ва трансмиллий мавзулар иккинчи даражага суриб қўйилади. Умуман олганда бундай ёндашув тўғри ҳам, чунки фавқулодда вазиятларда фақат мустаҳкам давлат тузилмаси самарали натижа кўрсата олади.Россия президенти айтишига кўра, сўнгги йилларда “давлат тузилмаси эскирган, ундан воз кечиш керак”, “глобализация шароитида давлат чегараси ва суверенитети – эскилик сарқити бўлиб, миллат ривожланишини чеклайди” деган гаплар кўп маротаба айтилди. Лекин шу гапларни айтаётган давлатларнинг ўзлари ўз чегараларида "мустаҳкам девор" қуриб олган, ўзларининг иқтисодий устувор соҳаларини улкан божлар билан ҳимоя қилишган. Хуллас "чегарасиз дунё– бу шунчаки сиёсий кураш қуролидир", - дейди Путин.Россия президентининг фикрига кўра, дунёнинг бугунги ҳолати – бу "совуқ уруш" маҳсулидир. Инсоният бундан керакли хулосалар чиқариб олиши ва инсоният тарихида илк бор ижобий тажриба киритиши - катта урушсиз дунёнинг янги тузилмасини ташкил қилиш имкониятига эга, - деди Путин.БМТ ислоҳиРоссия президенти ўз нутқининг алоҳида қисмини Бирлашган Миллатлар Ташкилоти ислоҳотига бағишлади. БМТ содир бўлаётган ўзгаришларга тезда мослаша олмаётган ва кўп хатоларга йўл қўяётган бўлса-да, ушбу ташкилот инсониятнинг авлоддан авлодга ўтаётган қадрияти сифатида сақланиб қолиш керак, деди Путин.БМТ Хавфсизлик кенгаши аъзолари сонини кенгайтириш масаласини Россиянинг бир ўзи ҳал қила олмайди, буни фақат консенсус йўли билан ҳал қилиш мумкин, деди. Бунда асосийси – тўғри мувозанатга эришиш, деди Путин.Миллатлар Лигаси – 1919 – 1946 йилларда мавжуд бўлган халқаро ташкилот. Унга 58та давлат аъзо бўлган. Ўз олдиган дунёда урушларнинг олдини олиш, ҳаёт даражасини яхшилаш каби мақсадларни қўйган бўлса-да, ўша вақтда содир бўлган бир неча можаро ва урушларни тўхтата олмади. Иккинчи Жаҳон уруши натижасига кўра ташкилотнинг ўзи бекор қилинди.Унда, БМТ “Валдай” клуби каби муҳокамалар майдонига айланиб қолади, деб ҳазил қилди Россия президенти.COVID-19га қарши курашРоссия президенти COVID-19 пандемияси қурбонлари сони Биринчи жаҳон уруши қурбонлари сонидан ортиб кетганига эътибор қаратди. Шу билан бирга Путин коронавирус билан курашга халқаро ёрдамга ўта муҳтож бўлган мамлакатларга нисбатан санкциялар сақланиб қолаётганини алоҳида таъкидлаб ўтди.“Ғарб сиёсий мантиғида гуманизм қайда қолди? Аслини олганда, ҳеч нарса йўқ экан, фақат бекорчи гаплар, тушунаяпсизми?”, - деди Путин.Россия президенти, шундан келиб чиққан ҳолда, кераксиз амбициялардан воз кечиб, умумий муаммони ҳал қилишда биргаликда ишлашни талаб қилди.Мажбурий вакцинация борасида, Путин буни қўллаб-қувватламаслигини билдирди. Чунки ҳар қандай мажбурий чорани айланиб ўтиш мумкин. Иккинчидан, ҳукумат вакцина касалликдан кўра афзаллигини исботлаши керак.Миллий қадриятлар ва консерватизмВладимир Путин ўз нутқида инсоний қадриятларга алоҳида эътибор қаратди. "Қадриятлар - ҳар бир миллат ўз тарихий-маданий ривожланиш йўлининг такрорланмас маҳсули" деди Россия президенти.“Келажак номаълум ва мавҳум бўлган вазиятда, ўз қадриятларини бировга мажбурлаб сингдириш, шундоқ ҳам мураккаб вазиятни янада қийинлаштириб, одатда кутилган натижанинг аксини келтириб чиқаради”, - деди президент.Путин бугуни кунда инсониятнинг миллий ва ирқий қарашлари ҳали ҳам бенуқсон эмаслигини айтиб ўтди. Бу борада Россия президенти қора танлилар ҳуқуқлари учун курашган Мартин Лютер Кингнинг сўзларини эсга олди.Мана шу ҳақиқий қадрият. Лекин биз ҳозир – ҳамма нарса бошқача бўлаётганини кўрмоқдамиз”, - деди Россия президенти.Путин айтишига кўра, дунё қайта қурилаётган, унинг натижаси нима билан тугаши номаълум бўлган вақтда, чекланган миқдорда соғлом консерватизм - бу энг тўғри йўлдир, бу пастга қулаш ва тартибсизликлардан сақлаб қолади, деб Россия президенти рус файласуфининг 1923 йилда айтган сўзларидан иқтибос келтирди.Россия президенти Ғарбда “аёл” ва “эркак”, “ота” ва “она” каби инсониятнинг асосий қадриятлари поймол қилинаётганини, ёш болаларга ўз жинсини танлаш ҳуқуқи борлиги ўргатилаётганини – кечириб бўлмас хато, деб атади.Рангли инқилоблар ҳақидаРоссия президенти дунёда янги ижтимоий-иқтисодий тартиб яратмоқчи бўлаётганларни ҳам танқид қилди.“Улар ўзларини “ижтимоий прогресс” яратувчилари деб номлаётган ақллилар гўёки инсониятга бир янгилик олиб келаётгандек тутмоқда. Лекин, раҳмат, бизга бунақаси керак эмас. Биз бу синовдан аллақачон ўтганмиз", - деб Путин Октябрь инқилобини эсга олди. Лекин совет даврида ҳамма нарса ёмон бўлган деб айтиш ҳам нотўғри. У вақтлар ҳаммага бир хил кўз билан қарашга уриниш бўлса-да, мамлакатда имтиёзлар ва самарали ижтимоий лифтлар ҳам бор эди. Сифатли олий таълим ҳам шулар жумласидан. Президентнинг ўзи ҳам совет даври қийинчиликлари ва ижобий томонларини ўз бошидан кечирганини айтиб ўтди. Бугунги кунда “совет одами” ибораси баъзи ҳолларда қандайдир мафкуравий, негатив маънода қўлланилади. Лекин ҳамма нарсани фақат қора рангга бўяш ҳам нотўғри, “совет одами” иборасида ҳеч қандай негатив маъно йўқ, деди Путин.Шу ўринда Россия президенти АҚШни баъзида “эритиш қозони” деб аташларини ҳам эсга олди ва ушбу иборада ҳам ҳеч қандай негатив маъно йўқлигини айтиб ўтди.Афғонистон ва “Шимолий оқим-2”Ўз нутқида Владимир Путин Афғонистон борасида ҳам тўхталиб ўтди. Россия президенти Афғонистонда тинчлик ўрнатилишидан барча давлатлар манфаатдор эканини ва биринчи навбатда ушбу мамлакат иқтисодини тиклашга ёрдам бериш кераклигини таъкидлади. Хусусан, АҚШ томонидан музлатиб қўйилган маблағларни қайтариш ҳам айтиб ўтилди.АҚШ президентининг Афғонистондан қўшинларни олиб чиқиш ҳақидаги қарори – тўғри қарор бўлган деди Россия президенти.“Шимолий оқим-2” ҳақида гапирганда, Путин, ушбу лойиҳа энг замонавий технологиялар асосида қурилгани ва уни натижасида атмосферага чиқарилаётган СО2 газлари газни Украина орқали транзит қилганга нисбатан 5,6 баробар камлигини таъкидлади. Экологлар даъволарини эса “асоссиз” деб атади.Россия президенти, янги газ қувури Европани узулуксиз ва ишончли газ билан таъминлаш имконини беришини айтиб ўтди. Россияни энергетика соҳасида чеклашга бўлган уринишлар – ҳеч қандай яхши натижага олиб келмаслигини ҳам қайд этди.Эслатиб ўтамиз, 18-21 октябрь кунлари Сочи шаҳрида "Валдай" халқаро экспертларининг йиллик анжумани бўлиб ўтди. Анжуман мавзуси: "Глобал уйғониш— XXI: инсон, қадриятлар, давлат".\n20:37 22.10.2021 (янгиланди: 23:03 22.10.2021)\n© Sputnik / Максим Блинов / Фотобанкка ўтишПрезидент РФ В. Путин принял участие в заседании клуба "Валдай"\nРоссия президенти Владимир Путин Сочида бўлиб ўтган “Валдай” экспертлар клуби анжуманида дунёнинг яқин йилларда ривожланиш йўли ҳақида билдирган фикрлари.\nТОШКЕНТ, 22 окт —Sputnik. Россия президенти Владимир Путин Сочида бўлиб ўтган "Валдай" экспертлар клуби анжуманида нуқт сўзлади. Россия президентининг фикрига кўра, дунёда сўнгги йилларда содир бўлаётган ўзгаришлар йил сайин тобора чуқур ва фундаментал тус олмоқда.\n"Сўнгги ўн йилликда кўпчилик тез-тез Хитой мақолини эсга олмоқда <...> "ўзгаришлар даврида яшашдан худо асрасин", лекин биз истасак-истамасак ўзгаришлар даврида яшаяпмиз", - деди Путин.\nКапитализм ўзини оқламади\nСўнгги йилларда содир бўлган ўзгаришлардан сўнг ҳам дунё ўзининг янги мувозанатини топа олгани йўқ. Ўтган давр мобайнида дунё барча йўналишларда содир бўлаётган тизимли ўзгаришларга мослашиб олиши керак эди, лекин ҳозирча бундай бўлмади.\nПандемия эса инсониятга юборилган яна бир жиддий синов бўлди ва дунё ҳамжамиятига унинг қанчалик нозик эканини эслатиб қўйди. Инсоният, агар тирик қолишни истаса, ўзининг бугунги турмуш тарзини қайта кўриб чиқиши керак.\nПутин, шунингдек, капитализмнинг бугунги модели ўзини оқламай қўйганини ва у ёрдамида инсоният мавжуд муаммолар тугуни ва қарама-қаршиликларни ҳал қила олмаслигини алоҳида таъкидлаб ўтди. Дунёда озиқ-овқат инқирози бундан буён фақат кескинлашиб бориши ва келажакда буни оқибатида жамиятлар парчаланиб кетиши хавфи борлиги ҳақида огоҳлантирди.\nРоссия президенти сўзларига кўра, бугун давлат раҳбарлари, катта сиёсатчилар умуминсоний муаммолар ҳақида кўп гапирса-да, амалда уларни ҳал қилиш учун ҳеч нарса қилишмайди. Улар биринчи навбатда ўз давлатининг ички муаммоларини ҳал қилишга ҳаракат қилишади, халқаро ва трансмиллий мавзулар иккинчи даражага суриб қўйилади. Умуман олганда бундай ёндашув тўғри ҳам, чунки фавқулодда вазиятларда фақат мустаҳкам давлат тузилмаси самарали натижа кўрсата олади.\n“Давлат - дунё тузилмасининг мустаҳкам бирлигидир. Ҳеч қандай миллий ҳокимиятлардан устун бўлган глобал тузилмалар унинг ўрнини боса олмайди. Чунки фақат суверен давлатларгина замон чақириқлари ва фуқаролар талабларига жавоб бера олади. Пандемия буни яққол исботлади”, - деди Владимир Путин.\nРоссия президенти айтишига кўра, сўнгги йилларда “давлат тузилмаси эскирган, ундан воз кечиш керак”, “глобализация шароитида давлат чегараси ва суверенитети – эскилик сарқити бўлиб, миллат ривожланишини чеклайди” деган гаплар кўп маротаба айтилди. Лекин шу гапларни айтаётган давлатларнинг ўзлари ўз чегараларида "мустаҳкам девор" қуриб олган, ўзларининг иқтисодий устувор соҳаларини улкан божлар билан ҳимоя қилишган. Хуллас "чегарасиз дунё– бу шунчаки сиёсий кураш қуролидир", - дейди Путин.\nРоссия президентининг фикрига кўра, дунёнинг бугунги ҳолати – бу "совуқ уруш" маҳсулидир. Инсоният бундан керакли хулосалар чиқариб олиши ва инсоният тарихида илк бор ижобий тажриба киритиши - катта урушсиз дунёнинг янги тузилмасини ташкил қилиш имкониятига эга, - деди Путин.\nРоссия президенти ўз нутқининг алоҳида қисмини Бирлашган Миллатлар Ташкилоти ислоҳотига бағишлади. БМТ содир бўлаётган ўзгаришларга тезда мослаша олмаётган ва кўп хатоларга йўл қўяётган бўлса-да, ушбу ташкилот инсониятнинг авлоддан авлодга ўтаётган қадрияти сифатида сақланиб қолиш керак, деди Путин.\nБМТ Хавфсизлик кенгаши аъзолари сонини кенгайтириш масаласини Россиянинг бир ўзи ҳал қила олмайди, буни фақат консенсус йўли билан ҳал қилиш мумкин, деди. Бунда асосийси – тўғри мувозанатга эришиш, деди Путин.\n“Агар биз БМТ доимий аъзоларининг вето ҳуқуқини бекор қилсак, Бирлашган Миллатлар Ташкилоти шу куннинг ўзида вафот этади. У “Миллатлар Лигаси”га айланади, тамом”, - деди Путин.\nМиллатлар Лигаси – 1919 – 1946 йилларда мавжуд бўлган халқаро ташкилот. Унга 58та давлат аъзо бўлган. Ўз олдиган дунёда урушларнинг олдини олиш, ҳаёт даражасини яхшилаш каби мақсадларни қўйган бўлса-да, ўша вақтда содир бўлган бир неча можаро ва урушларни тўхтата олмади. Иккинчи Жаҳон уруши натижасига кўра ташкилотнинг ўзи бекор қилинди.\nУнда, БМТ “Валдай” клуби каби муҳокамалар майдонига айланиб қолади, деб ҳазил қилди Россия президенти.\nCOVID-19га қарши кураш\nРоссия президенти COVID-19 пандемияси қурбонлари сони Биринчи жаҳон уруши қурбонлари сонидан ортиб кетганига эътибор қаратди. Шу билан бирга Путин коронавирус билан курашга халқаро ёрдамга ўта муҳтож бўлган мамлакатларга нисбатан санкциялар сақланиб қолаётганини алоҳида таъкидлаб ўтди.\n“Ғарб сиёсий мантиғида гуманизм қайда қолди? Аслини олганда, ҳеч нарса йўқ экан, фақат бекорчи гаплар, тушунаяпсизми?”, - деди Путин.\nРоссия президенти, шундан келиб чиққан ҳолда, кераксиз амбициялардан воз кечиб, умумий муаммони ҳал қилишда биргаликда ишлашни талаб қилди.\nМажбурий вакцинация борасида, Путин буни қўллаб-қувватламаслигини билдирди. Чунки ҳар қандай мажбурий чорани айланиб ўтиш мумкин. Иккинчидан, ҳукумат вакцина касалликдан кўра афзаллигини исботлаши керак.\nМиллий қадриятлар ва консерватизм\nВладимир Путин ўз нутқида инсоний қадриятларга алоҳида эътибор қаратди. "Қадриятлар - ҳар бир миллат ўз тарихий-маданий ривожланиш йўлининг такрорланмас маҳсули" деди Россия президенти.\nЎзаро боғлиқликлар дунёқарашни кенгайтиради ва ўз миллий қадриятларини бошқатдан кўриб чиқиш, тушуниб етиш имконини беради, лекин ушбу жараён шошилмасдан, мавжуд анъаналарга мувофиқлаштирилган ҳолда олиб борилиши керак.\n“Келажак номаълум ва мавҳум бўлган вазиятда, ўз қадриятларини бировга мажбурлаб сингдириш, шундоқ ҳам мураккаб вазиятни янада қийинлаштириб, одатда кутилган натижанинг аксини келтириб чиқаради”, - деди президент.\nПутин бугуни кунда инсониятнинг миллий ва ирқий қарашлари ҳали ҳам бенуқсон эмаслигини айтиб ўтди. Бу борада Россия президенти қора танлилар ҳуқуқлари учун курашган Мартин Лютер Кингнинг сўзларини эсга олди.\n“Бир кун келиб, менинг тўрт фарзандим, уларнинг териси рангига қараб эмас, шахсий хислатларига қараб баҳо бериладиган мамлакатда яшайди деб умид қиламан”.\nҚора танлилар ҳуқуқлари курашчиси\nМана шу ҳақиқий қадрият. Лекин биз ҳозир – ҳамма нарса бошқача бўлаётганини кўрмоқдамиз”, - деди Россия президенти.\nПутин айтишига кўра, дунё қайта қурилаётган, унинг натижаси нима билан тугаши номаълум бўлган вақтда, чекланган миқдорда соғлом консерватизм - бу энг тўғри йўлдир, бу пастга қулаш ва тартибсизликлардан сақлаб қолади, деб Россия президенти рус файласуфининг 1923 йилда айтган сўзларидан иқтибос келтирди.\n"Консерватизм - бу тепага кўтарилишга ва олдинга юришга халал берадиган нарса эмас, балким орқага кетиш ҳамда давлат ва маданият мавжуд бўлмаган хаос даврига келиб қолишдан сақланиш воситасидир".\nРоссия президенти Ғарбда “аёл” ва “эркак”, “ота” ва “она” каби инсониятнинг асосий қадриятлари поймол қилинаётганини, ёш болаларга ўз жинсини танлаш ҳуқуқи борлиги ўргатилаётганини – кечириб бўлмас хато, деб атади.\n“Биз бировларнинг ишига аралашмаймиз. <…> Сиз ҳам бизнинг уйимизда бўлаётган воқеаларга аралашманг. Бизнинг ўз тарихий анъаналаримиз, кўп миллатли халқимизнинг қадриятларига асосланган дунёқарашимиз бор”, - деди Путин.\nРангли инқилоблар ҳақида\nРоссия президенти дунёда янги ижтимоий-иқтисодий тартиб яратмоқчи бўлаётганларни ҳам танқид қилди.\n“Улар ўзларини “ижтимоий прогресс” яратувчилари деб номлаётган ақллилар гўёки инсониятга бир янгилик олиб келаётгандек тутмоқда. Лекин, раҳмат, бизга бунақаси керак эмас. Биз бу синовдан аллақачон ўтганмиз", - деб Путин Октябрь инқилобини эсга олди.\n"1917 йилги инқилобдан сўнг коммунистлар, Маркс ва Энгельс догмаларига асосланган ҳолда, жамиятнинг кўп асрлар давомида шаклланган соғлом қадриятларини, эътиқоди ва одамларнинг ўзаро ишончни чил-парчин қилиб ташлашган эди. Баъзиларни ҳатто ўз оиласидан воз кечишга мажбур қилишган эди”, - деди Путин\nЛекин совет даврида ҳамма нарса ёмон бўлган деб айтиш ҳам нотўғри. У вақтлар ҳаммага бир хил кўз билан қарашга уриниш бўлса-да, мамлакатда имтиёзлар ва самарали ижтимоий лифтлар ҳам бор эди. Сифатли олий таълим ҳам шулар жумласидан. Президентнинг ўзи ҳам совет даври қийинчиликлари ва ижобий томонларини ўз бошидан кечирганини айтиб ўтди.\nБугунги кунда “совет одами” ибораси баъзи ҳолларда қандайдир мафкуравий, негатив маънода қўлланилади. Лекин ҳамма нарсани фақат қора рангга бўяш ҳам нотўғри, “совет одами” иборасида ҳеч қандай негатив маъно йўқ, деди Путин.\nШу ўринда Россия президенти АҚШни баъзида “эритиш қозони” деб аташларини ҳам эсга олди ва ушбу иборада ҳам ҳеч қандай негатив маъно йўқлигини айтиб ўтди.\n"Эритиш қозони" - 20-асрда АҚШда қабул қилинган, турли миллат ва ирқлар урф-одат ва қадриятларини арлаштириб юбориш йўли билан американинг ўзига хос анъаналарини яратиш стратегияси.\nАфғонистон ва “Шимолий оқим-2”\nЎз нутқида Владимир Путин Афғонистон борасида ҳам тўхталиб ўтди. Россия президенти Афғонистонда тинчлик ўрнатилишидан барча давлатлар манфаатдор эканини ва биринчи навбатда ушбу мамлакат иқтисодини тиклашга ёрдам бериш кераклигини таъкидлади. Хусусан, АҚШ томонидан музлатиб қўйилган маблағларни қайтариш ҳам айтиб ўтилди.\nАҚШ президентининг Афғонистондан қўшинларни олиб чиқиш ҳақидаги қарори – тўғри қарор бўлган деди Россия президенти.\n“Шимолий оқим-2” ҳақида гапирганда, Путин, ушбу лойиҳа энг замонавий технологиялар асосида қурилгани ва уни натижасида атмосферага чиқарилаётган СО2 газлари газни Украина орқали транзит қилганга нисбатан 5,6 баробар камлигини таъкидлади. Экологлар даъволарини эса “асоссиз” деб атади.\nРоссия президенти, янги газ қувури Европани узулуксиз ва ишончли газ билан таъминлаш имконини беришини айтиб ўтди. Россияни энергетика соҳасида чеклашга бўлган уринишлар – ҳеч қандай яхши натижага олиб келмаслигини ҳам қайд этди.\nЭслатиб ўтамиз, 18-21 октябрь кунлари Сочи шаҳрида "Валдай" халқаро экспертларининг йиллик анжумани бўлиб ўтди. Анжуман мавзуси: "Глобал уйғониш— XXI: инсон, қадриятлар, давлат".


Манҳаж нима? » Тавҳид\nМанҳаж – мусулмоннинг бутун ҳаёт тарзидир. Унга ақида, фиқҳ, аҳлоқ ва одамлар билан ўзаро муносабатлари киради. Шунингдек манҳаж сўзидан, Аллоҳнинг амрларини ер юзида татбиқ қилиш йўли, услуби тушунилади (Қаранг: «Маъалим фил-манҳаж ат-тоифатил-мансура» 3-4).\nШайх Солиҳ ал-Фавзон «манҳаж» ва «ақида» тушунчалари ўртасидаги фарқ ҳақидаги саволга жавоб берар эканлар, шундай дедилар: «Манҳаж сўзининг маъноси ақида сўзининг маъносидан кенгроқ. Манҳаж ақидада, раҳбарликда, аҳлоқда, одамлар билан бўлган ўзаро муносабатларда ва мусулмоннинг бутун ҳаётида бўлади. Мусулмон эргашувчи йўл – манҳаж деб номланади! Ақида атамасига келсак, ундан иймон асослари ва (шаҳодатайн) икки шаҳодатнинг маъноси тушунилади» (Қаранг: «ал-Ажуиба ал-муфида» 75).\nМанҳаж сўзи Қуръон ва суннатда зикр қилинган. Аллоҳ таоло айтади:\n«Сизлардан ҳар бир миллат (яъни дин) учун (алоҳида) шариат ва йўл (минҳаж) қилиб қўйдик» (Моида: 48).\nИбн Аббос ушбу оятнинг тафсирида: «Яъни, суннат ва йўл» деганлар (Абдурраззоқ 1/187, Табарий 6/175).\nРасулуллоҳ соллаллоҳу алайҳи васаллам айтганлар: «Сизларнинг орангизда пайғамбарлик Аллоҳ хоҳлаганича давом этади. Сўнг пайғамбарлик манҳажи (йўли)га мувофиқ халифалик Аллоҳ хоҳлаганича давом этади. Кейин эса Аллоҳ қачон хоҳласа, ўшанда уни (халифаликни) тамомлайди» (Аҳмад, Баззор, Табароний ривояти. Ҳадиснинг саҳиҳлигини ҳофиз ал-Ироқий ва шайх Албоний тасдиқлашган. Қаранг: «ас-Силсила ас-саҳиҳа» 5).\n«Манҳаж» атамаси Ислом динининг муҳим қисми бўлишига қарамай, бу сўзни ишлатувчиларни мазаҳ қилиб, уларни «манҳажчилар» деб номловчи жоҳиллар ҳам бор. Ундай бўлса, улар ушбу атамани энг аввал қўллаган Аллоҳ ва Расули соллаллоҳу алайҳи васалламни мазаҳ қилишга журъат қилсинлар!\nАллоҳ таоло унинг Пайғамбари соллаллоҳу алайҳи васалламнинг манҳажига хилоф иш тутганларга қаттиқ ваъид эълон қилди. Аллоҳ таоло айтади:\n«(Пайғамбарнинг) амрига хилоф иш қиладиган кимсалар ўзларига бирон фитна-кулфат етиб қолишдан ёки аламли азоб етиб қолишидан ҳазир бўлсинлар!» (Нур: 63).\nҲофиз Ибн Касир дедилар: «Пайғамбарнинг амридан мурод унинг йўли, манҳажи, суннати, шариатидир» (Қаранг: «Тафсир Ибн Касир» 4/356).\nБаъзи мусулмонлар Исломга хоҳлаган услубда даъват қилиш мумкин, фойда бўлса бўлди деб тушунишади. Улар бу ишлари билан Пайғамбар соллаллоҳу алайҳи ва салламнинг манҳажларига зид иш тутишади. Улар ҳатто Исломга умуман алоқаси бўлмаган «Мақсад воситани оқлайди» деган шиорни қўллашади!\nҲар ким шуни англамоғи керакки, Аллоҳ таоло йўлига даъват мантиқ ёки ҳаёлий фойдага асосланмайди. Аллоҳ таоло йўлига даъват илмга асосланади. Аллоҳ таоло ўзининг Пайғамбари соллаллоҳу алайҳи ва салламга айтади:\n«Айтинг: «Менинг йўлим шудир. Мен Аллоҳга даъват қиламан. Мен ва менга эргашган кишилар аниқ ҳужжатга – ишончга эгамиз»» (Юсуф: 108). Имом Шавконий дедилар: «Яъни аниқ ҳужжатга мувофиқ даъват қиламиз. Ал-Басиро – бу ҳақ билан ботилни ажратувчи тушунча, илмдир» (Қаранг: «Фатҳул-Қодир» 1/298).\nШайх Ибн Қосим дедилар: «Аллоҳга даъват қилишда икки шарт бўлиши керак: Биринчиси, даъват фақатгина Аллоҳ учун бўлишлиги. Иккинчиси, даъват Расулуллоҳ соллаллоҳу алайҳи ва салламнинг суннатларига мувофиқ бўлишлиги керак. Биринчи шартни бузган мушрик бўлибди. Иккинчи шартни бузган эса бидъат аҳлидан бўлибди» (Қаранг: «Хошия Китаб ат-тавҳид» 55).\nУмар ибн Хаттоб айтганлар: «Биз энг хор бир қавм эдик. Аллоҳ бизни ўз Расули соллаллоҳу алайҳи ва салламни юборишлиги билан азиз қилди. Агар энди азизликни Расулуллоҳ соллаллоҳу алайҳи ва салламнинг йўлидан бошқасида изласангиз, Аллоҳ сизни хор қилади» (Ҳоким 2/245, исноди саҳиҳ).\nАзизликка фақатгина Пайғамбар соллаллоҳу алайҳи ва салламнинг йўлига эргашишлик билангина эришиш мумкинлиги ҳақида гапирган Умарнинг сўзларига эътибор беринг!\nИмом Молик ҳақиқатни айтганлар: «Ушбу умматнинг охири аввали ислоҳ бўлган нарса билан ислоҳ бўлади. У кунда дин бўлмаган нарса бугун дин бўлмас» (Қаранг: «аш-Шифа» 2/676).\nДаъват услуби ҳақидаги масала эшиклари ёпилган. Ҳеч кимнинг Пайғамбар соллаллоҳу алайҳи ва саллам ва унинг саҳобалари қўлламаган даъват услубларини ўйлаб топишга ҳаққи йўқ. Пайғамбар соллаллоҳу алайҳи ва салламнинг сўзлари ҳам шунга далолат қилмоқда: «Сўнг пайғамбарлик манҳажи (йўли)га мувофиқ халифалик Аллоҳ хоҳлаганича давом этади».\nСаид ибн Жубайр, Ҳасан Басрий ва Суфён ас-Саврий айтишган: «Иймон фақат амал билан комил бўлади, сўз ҳам амал ҳам фақат ният билангина эътиборлидир, сўзнинг ҳам, амалнинг ҳам, ниятнинг ҳам эътибори йўқ, фақат улар суннатга мувофиқ бўлсагина эътиборлидир» (Лалакаий «Эътиқоди аҳли-Сунна» 1/57, Ибн ал-Жавзий «Талбису Иблис» 9, Заҳабий «Мизанул-эътидал» 1/90).\nШуни таъкидлаб ўтиш лозимки, даъват услуби ва даъват (асносида қўлланадиган) воситаси ўртасида катта фарқ бор. «Даъват услуби»га бугунги кунимизда кенг тарқалган исломий нашидалар, исломий филм ва спектакллар, норозилик намойишларини мисол тариқасида келтириш мумкин. Бу услубни салафлар қўллашмаган. Наҳотки на Пайғамбар соллаллоҳу алайҳи ва саллам, на саҳобалар ва на уларга эргашувчилар қўлламаган даъват услуби яхши ва тўғри бўлса?!\nКитоблар, микрофон, азон айтиш ёки масжидда хутба ўқишда қўлланадиган радиокарнай (громкоговоритель) ва ҳоказоларга келсак, улар даъватнинг ёйилишига ёрдам берувчи восита холос. Улардан фойдаланишнинг ҳеч қандай кароҳияти йўқ. Шундай экан, даъват услуби ва даъват воситаси ўртасида катта фарқ борлигини тушуниб етишимиз лозим.\nАллоҳга ҳамду-санолар бўлсин. Пайғамбаримиз соллаллоҳу алайҳи ва салламга, у зотнинг аҳли ва асҳобига Аллоҳнинг салавоту саломлари бўлсин.\n/ Кутубхона / Манҳаж / Манҳаж нима?


Япония қирғоқларидан ҳалокатга учраган икки қайиқ ва ҳалок бўлган саккиз киши топилди\n09:50 / 21.11.2015\nЯпония соҳил қўриқлаш хизмати Япон денгизининг Исикава марказий префектурасига яқин жойда ағдарилиб ётган, хорижликларга тегишли деб тахмин қилинаётган икки қайиқ топиб олишди. NHK телеканали берган хабарга кўра, қутқарувчилар сувдан саккиз кишининг жасадини олиб чиқишган.\nБиринчи қайиқ Вадзима порт шаҳридан уч километр узоқликдан, иккинчи қайиқ эса 10 километр узоқликдан топилган. Ҳалокат жойини бориб ўрганган япон қутқарувчилари у ердан ҳалок бўлган саккиз кишининг жасадини топишган. Улар шунингдек, воқеа жойидан корейс иероглифлари туширилган яна бир бўш қайиқ топишган. Барча қайиқлар ёғочдан ясалган бўлиб, узунлиги 10 метр атрофида эди.\nАйни дамда Япония соҳил қўриқлов хизмати ҳалок бўлганларнинг шахсини ва ағдарилган қайиқларнинг кимга тегишли бўлганини аниқламоқда. Маълум қилишларича, ҳалокат бир неча кун олдин содир бўлган бўлишим мумкин.


Самарқандда Россия Жисмоний тарбия институти филиали очилади\nЯнги ўқув юртига 2019/2020 - ўқув йилида 150 нафардан ортиқ илк талабалар кундузги бўлимга қабул қилинади.\nТОШКЕНТ, 13 фев - Sputnik. Самаркандда Россия давлат жисмоний тарбия институти филиали очилади, деб хабар қилмоқда Ўзбекистон Жисмоий тарбия ва спорт вазирлиги.\n“Ўқиш Россия Федерациясининг амалдаги ўқув режалари ва дастурлари асосида олиб борилади. Битирувчиларга бериладиган Россия намунасидаги диплом Ўзбекистон Республикаси ва Россия Федерациясида олий тълим ҳужжати сифатида тан олинади”, - дейилган хабарда.\nРоссия давлат жисмоний тарбия институтининг Самарқанд филиалига 2019/2020-ўқув йилида волейбол, баскетбол, гандбол, футбол, енгил атлетика, бадиий гимнастика, теннис, сузиш, байдарка ва каноэда эшкак эшиш спорт турлари бўйича 150 нафардан ортиқ илк талабалар кундузги бўлимга қабул қилинади.\nШу кунларда Россия давлат жисмоний тарбия, спорт, ёшлар ва туризм университети ректори Тамара Михайлова бошчилигидаги делегация Самарқандда бўлиб турибди.\nМеҳмонлар Самарқанд вилояти ҳокими Эркинжон Турдимов ва Жисмоний тарбия ва спорт вазири Дилмурод Набиев ҳамроҳлигида филиал учун ажратилган бинони, талабалар фойдаланадиган спорт иншоотларини кўздан кечиришди.\n“Самарқанд филиали университетимизнинг хорижда ташкил этилган илк филиалидир. Мазкур олий тълим муассасаси самарали фаолият юритишини тъминлаш учун биз Ўзбекистонга малакали мутахассисларни жалб этамиз. Шунингдек, талабаларимиз Россияда жойлашган спорт базаларимизда амалиёт ўташади,” – деди университет ректори Тамара Михайлова Самаркандда очиладиган филиал ҳақида.\nШу ўринда тъкидлаш жоиз, мазкур тълим масканида нафақат Ўзбекистон, балки Марказий Осиё давлатлари ёшлари тълим олиши учун ҳам имконият яратиш, қолаверса, йилдан-йилга мавжуд йўналишларни кенгайтириб бориш режалаштирилган.\nЭслатиб ўтамиз, Ўзбекистон жисмоний тарбия ва спорт вазирлиги ва Россия давлат жисмоний тарбия, спорт, ёшлар ва туризм университети ўртасида ҳамкорлик йўлга қўйилган эди. Ўтган давр мобайнида Самарқанд шаҳрида мазкур олий ўқув юрти филиалини очиш бўйича келишувга эришилиб, бу ҳақда Ўзбекистон Республикаси Президенти қарори лойиҳаси тайёрланди.


ҲАЁТ ШАФҚАТСИЗ… » MUZAFFAR.UZ\n…“Шоҳсанам” чойхонаси шундоқ катта йўл ёқасидаги қуюқ дарахтзор орасида жойлашган. Чойхона яқин-узоққа ҳил-ҳил пишиб турадиган жизи билан танилган. Йўловчилар ёки ҳайдовчилар масофани айтишганида аксар ҳолларда мўлжал қилиб чойхонани олишарди:\n— “Шоҳсанам”гача икки соатлик йўл қолди… — Ё бўлмаса: — “Шоҳсанам”дан чиққанимизга уч соат бўлди… — қабилида.\nКатта йўлнинг доимий ҳайдовчилари-ю йўловчилари “Шоҳсанам”га тушишганда албатта жиз буюртма қилишади.\nЧойхона ёнидаги булоқ эса ширин ва шифобахш суви билан машҳур. Балки шу сабаблидир, “Шоҳсанам”нинг чойи ҳам ўзгача таъми билан ажралиб туради.\nАста-секин босиб келаётган қоронғуликни ногоҳ “Шоҳсанам” чойхонаси чироқларининг бирин-кетин ёниши узоқроққа итқитиб юборгандай бўлди.\nЧойхона атрофига кўлоблатиб сув сепилган, хизматдаги оқ халат кийган йигитлар ғизиллаб ошхонадан мижозларга, мижозлардан ошхонага қатнашади. Энсиз пештахтали ўзига хос “бар”дан эса майин мусиқа садолари янграб турибди.\nШубҳасиз, “Шоҳсанам”нинг асосан ҳайдовчилардан иборат кўп йиллик қадрдон мижозлари бор эди. Бу ҳайдовчилар озгина эркалик ҳам қилиб қўярдилар. Яъни йўл ёқасида махсус жой ажратилганига қарамасдан, уловларини иложи борича ўзлари ўтирадиган чорпоя ёки столга яқин келтириб қўядилар. Энг қизиқ томони — бу ҳеч кимнинг ғашига ҳам тегмайди. Ахир нима қилса ҳам ўзингники барибир ўзингники-да. Ҳар қалай, кеча тухумдан чиққан жўжахўроз эмас, кўп йиллик қадрдонлар сал ўзларини эркинроқ тутсалар тутибдилар-да.\nАйтиб ўтганимиздай, бу истисно фақат чойхонанинг эски мижозлари бўлган ҳайдовчилар учун, уларнинг ўзларининг тили билан айтганда “стариклар” учун эди, холос. Йўлнинг ёзилмаган қоидаси шуни талаб қиларди.\nЎша намозшом эса…\nОдам энди-энди гавжумлашаётганди.\nБаногоҳ чеккароқдаги кўрпачалар тўшалган, ўртадаги хонтахта дастурхони устига чойнак пиёлалар қўйилган чорпоя ёнига қордай оппоқ “Ласетти” машинаси шиддат билан бостириб келди.\nМашина бирдан тормоз берди. “Ласеттти” жойида таққа тўхтади. Атрофга енгил чанг кўтарилди. Мижозларнинг бир қисми шу томонга норози бўлиб қараб қўйишди. Ҳар қалай, ҳали рақами ҳам осилмаган, аммо тахи бузилмаганиданоқ конвеердан эдигина чиққани сезилиб турган бу қимматбаҳо машинани сал секинлаб ҳайдаб келса ҳам бўларди. Бунинг устига, машина эски мижозларники эмасга ўхшайди, инчунун узоқроқда турганиям маъқул эди.\nБаайни сўнгги гумонни тасдиқлагандай, машинанинг ҳайдовчи ўтирадиган тарафи эшиги сассиз очилди ва йигирма-йигирма бир ёшлардаги, озғингина, қуюқ жингалаксоч, қирра бурун, қуюқ қошли, кўзлари худди машинасининг фаралари каби чақнаб турган, тор жинси шим, катак кўйлак кийган, бўйнига қўл телефони осиб олган йигитча гердайган алфозда тушди ва қўлида калитни ўйнаган кўйи эшикни оҳиста ёпди. Хўрандалар ва хизматдаги йигитларнинг бир қисми шу томонга зимдан разм солиб туришарди. Буни сезди шекилли, янада яшнаб кетган йигитча қандайдир нотабиийроқ тарзда, эҳтимолки сал қийшанглагандай илдам юриб қарши тарафга ўтди ва эгилинқираб эшикни очиб турди.\nҚизнинг оқи оққа, қизили қизилга ажраган кезлар эди. Сарвиқомат, шаҳарлик эканлиги деярли тиззасигача келиб қолиб, дуркун болдирларини кўз-кўзлаб турганидан ҳам билиниб турган мовий иштон (эҳтимол шимдир), ҳамма жойига эринмасдан ялтироқ танга ёпиштириб чиқилгандай таассурот уйғотадиган торгина оқ кофта, ҳурпайиб турган калта сочлар, бўйинда тилла занжирча…\nАлбатта, чойхонага минг хил табиатли хўрандалар ташриф буюришади. Уларнинг ҳаммасининг кўнглини олиш эса шарт. Меҳмоннинг ўзини “сен”лаганига эътибор қилмасликка уринган хизматчи йигитнинг бир ишораси билан ортда турган бир неча йигит елиб келишиб, кўрпачаларни, чойнак-пиёлаларни олиб кетишди, сўнг шундай чаққонлик билан бошқа кўрпачалар олиб келиб ёзишди. Бу, албатта, эскитдан қолган усул эди: бундай мижоз учун кўрпача алмаштирилса бас эди, алмаштирилгани аввалгисидан кирроқ бўлса ҳам фарқи йўқ. Алмаштирилган чойнак-пиёлалар ҳақида ҳам худди шундай дейиш мумкин.\nИшқилиб, «янгиланган” жой тайёр бўлди. Шундан кейингина йигитча мамнун тарзда ёнида қимтинибгина турган қизни чорпояга бошлади:\nЙигитча ўзини ҳар қанча кўп нарсани кўрган, бу йўлларда юравериб зериккан, ҳар бир қарични ёддан биладиган киши қиёфасида тутишга уринмасин, буюртмани қабул қилган хизматчи йигит кулимсираб қўйишдан ўзини тийиб туролмади: мижоз чойхонанинг “фирма таоми” бўлган сузма, яъни чаккини тилга олмади. Демак, болапақир ҳали “хом”, яъни тажрибасиз. Шу сабабли хизматчи йигит йигитчанинг ортиқча чиранишларини томоша қилиб ўтирмай, дарҳол ортига қайтиб, ошхона томонга юрди.\nЯнги машина барибир янги-да. Айниқса ҳали ўриндиқларидан салафанлари ҳам олинмаган “Ласетти”…\nКўпинча кекса, тажрибали ҳайдовчилар бир-бирлари билан ўзларининг қисқа-қисқа, лекин бир-бирларига тушунарли жумлаларда гаплашадилар. Буни кўрган ёшлар уларга тақлид қилишга уринадилар. Ҳозир ҳам йигитча чап қошида тиртиғи бор бу одам машинанинг доллардаги нархини тахмин қилаётганини сездию, ҳеч иккиланмасдан, гўё гап икки қоп беда хусусида кетаётгандай “мана ман” дея кўзга ташланиб турган бепарволик ила садо берди:\n— Шунга яқинроқ…\nЭркак беихтиёр ҳуштак чалиб юборди. Сўнг ҳавас билан гапиришга уринган кўйи:\n— Шунга яқинроқ… — дея такрорлашни уддалади.\nМана шу гапни айтаркан, эркак фавқулодда чаққонлик билан, йўлбарсдай бир силтанишда чорпояга кўтарилиб, йигитчанинг ёнида пайдо бўлиб қолди. Ялпайиб ўтирган йигитча ҳатто бу кутилмаган меҳмоннинг қачон поябзалини ечишга улгурганини ҳам пайқамай қолди. Ҳар қалай, ўшанча жойдан пайпоқда келмагандир…\n— Шокир акангизман, — дея ўзини таништирди эркак қўлини йигитчага тутаркан. — Аммо-лекин боплабсиз машинани! Тан бердим! Бунақаси бўлмаган! “Беш”ни ташланг, йигитнинг гули!\nЙигитча аввалига нимадир деб эътироз билдирмоқчи бўлгандир, ҳар нечук, меҳмон ундан сўраб ўтирмасдан чорпоясига кўтарилиб олди. Бироқ шундай кап-катта “Шокир акаси”нинг ўзига “тан бериб” тургани баттар наъша қилдими, беихтиёр кафтини у кишининг рисоладаги белкуракнинг юзасидай келадиган кафтига ташлади.\n— Суюн, — дея ўзини таништирди йигитча. Сўнг қиз томонга ишора қилди: — Ойгул…\nШокир ака деганлари қиз томонга қараб ҳам қўймаган бўлса-да, Суюннинг ҳар бир сўзини диққат билан эшитарди. Чунончи, қизнинг “келинингиз” деб эмас, исми билан таништирилишиданоқ у ўзича қандайдир хулосаларга келиб бўлганди. Бунинг устига қизнинг ҳам, йигитнинг ҳам бармоқларида никоҳ узуги кўринмади.\nШокир ака деганлари бутун диққат-эътиборни Суюннинг юзига қаратиб тургани учун Ойгулнинг сал сергак тортиб, йигитчага безовталаниброқ қараб қўйганини пайқамай қолди.\n— Бундай тулпорга эга бўлишнинг ўзи бўлмайди… Шунга яраша топсангиз керак-да, а, йигитнинг гули?\nЭнди машинадан кўз узиб, Суюнга диққат билан тикилаётган Шокир ака навбатдаги саволини берди:\n— Албатта, албатта, — дарҳол бу ҳақиқатни эътироф этди Шокир ака. — Бунақа машинани кимлар минишидан сал-пал хабаримиз бор…\n— Уйда… уйда бунақалардан яна бордир, — синчковлигини қўймасди Шокир ака.\n— Йўғ-э, — қандайдир ўхшовсиз илжайди Шокир ака. — Бизлар энди қаридик, юз грамм ичмасак томоғимиздан овқат ўтмай қолган. Сиз рулдасиз-да. Бўлмаса столимизда Россиядан келтирилган тоза ароқ бор эди…\nШокир ака ниманидир кутгандай гапдан тўхтади. Аммо Суюн ҳеч бўлмаса кўнгил учун “Афсуски, рулдаман”, демади.\n— Агар ҳиди бўлмаса… — деди.\nОрадан чорак соатлар ўтгач, ҳисоб-китоб қилиб, ўрнидан тураётган Суюн ўзини зимдан кузатиб турган қадрдон “Шокир акаси” томон ним эгилиб, “хайр” ишорасини қилди.\nАммо тез орада у қисмат ўзини Шокир “акаси”га учраштиргани учун милёнлаб марталаб пушаймон бўлишини, бесуяк тилини тийиб турмагани учун эса ундан ҳам кўпроқ афсус чекишини билмасди…\nАммо унда кеч бўлган бўлади…\n— Гапни сиз гапирасиз, мен игнанинг устида ўтиргандай ўтираман. Худди биронтаси “Бўлди-да энди!” деб қоладигандай.\n— Улар бир соат бўлсаям, ҳақиқатан халифалик қилишган. Сизники фақат оғизда… — ўпкалаб қўйди Ойгул. — Бирдан газлаб кетасиз, остановка-постановкани билмайсиз.\n— Ҳа, энди биз “экспресс”миз-да…\n— Келиб қолар ўша сиз истаган кунлар ҳам…\n— Айтганинг келсин, айтганинг келсин… Ий-й…\n— Ҳозир… — қорнини маҳкам чангаллаб олган йигит аянчли илжайди. — Жиз ёқмадими дейман… Ичим бураб оғрияпти…\n— Йўғ-э, — баттар хавотирга тушди Ойгул. — Яхши пишганди шекилли. Бошқа нарса ёқмагандир…. Анави ароқми…\n— Ароқ… — шу ҳолида ҳам ҳазил қилишга уринди Суюн, — ични оғритмайди, тузатади.\n— Э, ҳали аптечка олинмаган…\n— Айтгандим-ку эрталаб йўлга чиқайлик деб…\n— Ҳозир ўтиб кетади, — қизни юпатишга уринди Суюн. — Шунча йилдан бери оқшом-поқшом демай юрган одам… Бир бўлиб қолди-да… Ҳозир… — Сўнг радио овозини сал кўтараркан, ҳижолатомуз кулимсиради: — Сен шуни эшитиб тур… Мен бир тоза ҳавога чиқиб кўрай-чи…\n— Хўп, хўп, — деди. — Сиз бемалол…\nҲар қалай, аста-секин бўлса ҳам, машина “Ласетти”нинг ёнидан ўтди.\n“Ласетти” чироқлари ёруғида аниқ кўринди: тўсатдан қизил рангли “Москвич” тўхтади, сўнг орқага юра бошлади.\n“Москвич” “Ласетти”га бақамти келиб тўхтади.\n— Нима бўлди, йигитнинг гули, тинчликми? — деган гулдураган овоз келди “Москвич” тарафдан. — Бу мен, Шокир акангизман.\nҲар қалай, овоз таниш эди. Шокир акани таниган Ойгул ичида “хайрият-эй” деб қўйди.\n— Йўғ-э, — деди Суюн дарҳол. — Тулпор учаяпти. Ўзимнинг сал ошқозоним бузилиб…\n— Боя ароқдан кўпроқ ичиб юбориш керак эди, — илжайди Шокир ака. “Ласетти” ёруғида унинг йирик тишлари ярақлаб кетиб, ёвуз махлуққа ўхшатиб қўйдики, бунга кўзи тушган Ойгулнинг яна юраги орқасига тортиб кетди. — Ароқ ҳар қандай микробни ўлдирарди.\nАммо бу одамнинг қарашидами, гавдасидами, кўзларидами, ишқилиб, қандайдир тушуниксиз иддао, ҳаттоки қаршисида турганларин менсимаслик ҳолати ҳукмрондек эди. Не бўлганда ҳам, Ойгулга шундай туюлди. Ва бу ҳол азалдан чумчуқ пир этса юраги “шиғ” этадиган қизни баттар ваҳимага солди.\n— “Оқ” қилиб юборинг. Банияти шифо.\nҚизни бу эркакнинг ўз исмини қандай ёдида сақлаб қолгани ҳайрон этди. Ахир чойхонада бирон марта у томонга қарамаган ҳам эди, бунинг устига Суюн исмни айтганида бу номни қулоғининг тагидан ўтказиб юборганди шекилли…\nЭнди маълум бўлаяптики, ҳаммасини эслаб қолган экан…\n— Йўғ-э, қандай бўларкин, Шокир ака, — деди бирдан ширинлик ваъда қилинган ёш боладай ийиб кетган Суюн. — Сизни овора қилиб…\n— Майли, майли, — деди яна оғзининг таноби қоча бошлаган Суюн. — Агар сизга малол келмаса…\nҲа, ҳар қанча мақтанчоқ ёинки обрўталаб бўлмасин, Суюннинг қалби ёш боланики сингари беғубор эди…\n— “Ласетти” ҳайдаганмисиз ўзи?\n— Ҳа, — деди нимагадир бирдан авзойи ўзгариб, қовоғи солиниб кетган ва буни яшириб ҳам ўтирмаган Шокир ака, — бу мен ўйлаган нарса эмас. Ҳид-пидиям йўқ. Демак чой тўкилиб кетган…\n— У чой оёқни куйдирадиган чой эмасди, — дея орага қўшилди аллақандай тагдор оҳангда гапирган Шокир ака. — У чой шифобахш чой эди… Шундай чойни ичмай бекор қипсиз, Ойгулхон…\n“Ласетти” олдинга интилди. “Москвич” орқадан эргашди.\n— Суюн ака, — энгашиб, аста йигитнинг қулоғига шивирлади Ойгул. — Суюн ака…\n— Бир, икки, уч… етти. Кетди! — деб санади баланд овозда.\n— Ўзингча ақлли бўлиб, клофелин қўшилган чойни ичмай мени доғда қолдирмоқчи бўлибсан-да? Лекин бу номеринг ўтмайди… Хуллас, Ойгулхон, энди сен билан алоҳида гаплашамиз!.. Ҳисоб-китоб вақти етиб келди!..\nОрқадан елиб келаётган “Москвич” чироғи салонни ёритди. Шунда Ойгул ўзи томонга ўгирилган Шокир аканинг чақчайган кўзлари ногоҳ алам ва чорасизлик ёшларига тўлганини кўргандай бўлди. Бироқ бирдан ўзини ўнглаб олган ҳайдовчи қаттиқ инграб юборди ва телбавор овозда нола қилиб юборди:\n— Сизга… пул керакми? — аранг сўрай олди Ойгул.\n— …Мана энди ҳаммаси учун жавоб берадиган вақтинг келди!\nБу Ойгул эшитган энг сўнгги сўзлар бўлди. Гарчанд бир неча қултум ичган бўлса-да, чойга қўшилган кучли уйқу дориси ўз таъсирини кўрсата бошлаганди. Қиз бир-бирига ёпишиб бораётган киприкларини ажратишга, қўрғошин қуйилгандай оирлашиб кетган қабоқларини кўтаришга уринди, аммо эплай олмади. Бунинг ўрнига худди Суюн каби ёнбошига, эшик ойнасига боши билан оҳиста қулади ва ўлик-тириклигини англамайдиган даражада ғафлат уйқусига ботди…\nТамомила қутуриб кетган, кўпирган оғзидан ҳамон боди кириб шоди чиқаётган Шокир ака машинани тупроқ йўлдан кимсасиз чўл адоғидаги чайла ёнига ҳайдаб келди-да, кескин тормоз бериб тўхтатди. Сўнг худди шу аҳволда, титраб-қалтираб пастга тушди ва то орқадан “Москвич” етиб келиб, ундан учта бақувват эркак отилиб тушишгунга қадар “Ласетти” эшигини очиб, Суюнни пастга судраб олиш тушиш асносида уни нафрат билан уч-тўрт марта тепиб ҳам олди.\nЭркаклар ҳарсиллаб нафас олганларича Шокир ака қаршисида тек қотишди.\n— Мана! — бармоғини ерда ғужанак бўлиб ётган, ожизгина инграб қўйган Суюнга бигиз қилди томоғи хиппа бўғилган, кўзлари алам ёшларига тўлган Шокир ака. — Қаранглар буни! Тагида “Ласетти”! Ёнида ойимқизи билан. Отасининг эркатойи-да. Бойвачча. Кечаси пул ҳидига ухлай олмай чиқадиганлардан!.. Мана шу… мана шу менинг қизимнинг қотили! Мана шу!\n— Тоға! — аста пичирлади эркаклардан бири, Шокир акага ароқ ва чой олиб келиб бериб турган киши титроқ овозда. — Ўзингизни босинг! Уни ёши каттароқ дейишганди. Машинасиям “Мерс” бўлган…\n— Қизим… қизгинам… — дея ихрарди…\nОйгулни ҳужра ўртасига ташлашди. Унинг ёнига устидан бир неча пақир сув қуйилгандан сўнггина сал ўзига келган, нима содир бўлганини тушунмасдан, аммо тахмин қилган, шу боисдан ваҳм ичида ҳаммага бир-бир кўз ташлаётган, қўл-оёғи чандиб боғлаб ташланган, оғзига энли скотч ёпиштирилган Суюнни келтиришди.\n— Энди бундай, — деди ниҳоят Эргаш иккала эркак чиқиб кетгач, қандайдир ҳижолатомуз тарзда. — Қўрқманглар, сизларни ўлдириб кетиш ниятимиз йўқ. Лекин машинани олиб кетамиз. Запчаст қилиб сотиб юборамиз. Сенларга ўхшаганларга битта машина нима деган гап? Жонларингни омон қолдираяпмиз, шунга шукр қилинглар. Ҳалиям то… анави киши кирмаяпти. У кишидан эҳтиёт бўлиш керак. Қутурган пайти. Кўзига ҳеч нарса кўринмаяпти. Сенга ўхшаган, — шундай дея Эргаш Суюнга мурожаат қилди, — сенга ўхшаган бир бойвачча у кишининг шаҳарда ўқиётган ёлғиз қизини алдаб, машинасида чўлга олиб чиққан-да, зўрлаган… Кейин ўша ерга ташлаб кетибди, аблаҳ!.. Қиз номусига чидай олмай, ўзини осиб қўйган… Шундан буён бу одам қонсираб юрибди… Менимча, миясиям сал кетиб қолган… Сенга ўхшаган бойвачча йигитни кўрса бас, қалтироғи тутиб қолади… Неча кундан бери иккита қамоқда ўтириб чиққан ҳамқишлоғимизни ёнимизга олиб, ўша аблаҳни излаб юрибмиз…\nЭргаш истеҳзо билан кулди.\n— “Ласетти”ни камбағал минмайди. Мени аҳмоқ қилмай қўя қол.\n— Машина ўзларининг номларида экан-ку, йигитнинг гули? — Суюнга мурожаат этди у. — Ё дўппи тор келганда, а… Йигитмисан ўзи ё ҳажиқизмисан…\nЭргаш яна зипиллаб ҳужрадан чиқиб кетди.\nОйгул… ҳаммасини тушунди ва додлаб юборди.\nАммо энди кеч эди…\nЭртаси куни тушга яқин чўл тарафдан гандираклаб келаётган бир қиз билан йигитни далада ишлаётганлар кўриб қолишди.\nҚизнинг кийимлари далвагай эди…\nАммо энди кеч эди. Зеро, ёлғиз қизининг дардида куя-куя адо бўлган ота эс-ҳушидан тамомила айрилган эди. Сал ўзига келган пайтлари эса шўрлик ота “Ҳамма ишни ўзим қилдим”, деб тураверар, ҳеч қанақанги Эргаш-пергаш деганларини танимаслигини айтиб ҳам чарчамасди…\nСуюн энди анча ўзини босиб олган. Айниқса унинг битта сўзига ҳам ишонмаган раҳбари янги “Ласетти”ни ўзининг бўйнига қўйиб қўйганидан бери Суюн мақтаниш у ёқда турсин, ҳатто бировга бир нима деб оғиз очишга ҳам чўчиб қолган.\nАммо энди кеч…\nЧоп этилган: 22-02-2021, 08:32\nКўрилган: 3 792\nШоҳсанам Холмирзаеванинг "Севиб қолсанг" номли концерт дастури\nЧоп этилган: 24-11-2020, 03:42\nШоҳсанам Холмирзаеванинг "Сиз мени эслайсиз" номли концерт дастури\nЧоп этилган: 17-11-2020, 04:35\nЧоп этилган: 28-02-2021, 07:44\nЧоп этилган: Сегодня, 07:06\nЧоп этилган: 28-02-2021, 07:42


ЙПХ инспекторлари томонидан ўтган ҳафта давомида қайд этилган ЙҲҚ қоидабузарликлари ҳақида\nЙўл хавфсизлиги учун совуқ кунларнинг кириб келиши – муҳим омилдир, бу ҳақда ЙПХ ходимлари ҳайдовчиларни профилактик суҳбатларда, телевидение ва интернет-манбалар орқали мунтазам равишда огоҳлантирадилар. Йўлларда қоидаларни менсимаслик транспортни ўз вақтида тўхта олган ҳолда оғир оқибатларга олиб келмаслиги мумкин. Аммо ўз вақтида тўхтай олиш эҳтимоли ҳаво ҳарорати билан пасайиб боради – тўхташ масофаси узаяди, сирпаниш эҳтимоли ошиб, совуқ ҳавода тезда чора кўришни ҳам эплаш қийин бўлади.\n2019 йилнинг 18-ноябрь кунидан 24-ноябргача ИИББ ЙҲХБ ЙПХ инспекторлари томонидан 9 728 та қоидабузарликлар қайд этили, шулардан 1778 таси – қўпол тарздаги қоидабузарликлардир. Умумий статистиканинг баъзи рақамлари билан тақдим этилган жадвалда танишиш мумкин. Ҳар бир йўналиш бўйича олиб борилаётган ишлар ҳақида кўппроқ маълумотни бининг сайтимизда топиш мумкин.\nҲурматли йўл ҳаракати иштирокчилари! Йўлларда ўз имкониятларингизга ортиқча баҳо бериб юборманг, об-ҳаво шароитини инобатга олинг! Агарда бугун йўл ҳаракати бузган ҳолда манёвр амалга ошириш қўлингиздан келган бўлса, бу эртага ҳам омадингиз чопади дегани эмас. Йўл омадни синайдиган жой эмас. Ўзингизни, яқинларингизни ва йўл ҳаракатининг бошқа иштирокчиларини ҳурмат қилсангиз – қоидаларга риоя қилинг.


"Спутник V" йўриқномасида янги огоҳлантириш пайдо бўлди - 25.01.2021, Sputnik Ўзбекистон\nВакцина саратон шишига эга бўлган беморларда синовдан ўтмагани туфайли айрим беморлар учун хавфли бўлиши мумкин. 25.01.2021, Sputnik Ўзбекистон\nТОШКЕНТ, 25 янв - Sputnik. "Спутник V" вакцинасининг йўриқномасида янги огоҳлантириш пайдо бўлди, деб хабар қилмоқда РИА Новости. Унда Россия вакцинасини қабул қилаётганлар "Спутник V"нинг онкология касалига чалинган кишиларга таъсири ҳақида маълумот етишмаслиги ҳақида огоҳлантирилган. Эслатиб ўтамиз, Одам аденовируси асосида яратилган "Спутник V" вакцинаси 2020 йилнинг август ойида Россия соғлиқни сақлаш вазирлигида тезлаштирилган тартибда рўйхатдан ўтказилган эди. Бугунги кунда вакцина қабул қилганлар сони 1 миллиондан ошиб кетган. Айни дамда Россия вакцинасининг синовлари Венесуэлада муваффақиятли якунланган. Туркияда уни ишлаб чиқариш режалаштирилмоқда.\n11:53 25.01.2021 (янгиланди: 11:54 25.01.2021)


Истанбул муфтийси: «Мусулмонлар бир-бирларига биродардирлар»\n30 январ куни Истанбулда «Қуддус: Ваҳий ила муқаддаслашган шаҳар» мавзусида халқаро анжуман бўлиб ўтди.\nСаудия Арабистони ҳокимияти ҳибсга олинган шаҳзодалардан $107 млрд миқдорида пул ундирди\nСаудия Арабистони ҳокимияти коррупцияда айбланиб ҳибсга олинган тадбиркорлар ва олий мартабали амалдорлардан 400 млрд риол (($107 млрд) маблағ ундириб олди.\nYenicag.Ru нинг «Интерфакс»га таяниб маълум қилишича, бу ҳақида мамлакат бош прокурори шайх Сауд ал-Мужибнинг хабарида айтилган.\nСурия мухолифати: Россия берган ваъдаларининг биронтасини бажармади\nРоссия тинч аҳоли устидан авиазарбалар беришда давом этмоқда, шунингдек, Конгресс ишига ташқи безак беришда Асад режими тимсолларидан фойдаланган. Шу икки сабаб туфайли Сурия мухолифати Сочидаги Сурия бўйича конгрессда қатнашишдан бош тортди.\nЙўлланмаган мактуб ёхуд Араканлик мусулмоннинг фожиали ҳаёти (3-қисм)\nБМТ вакилларини кутиб олган масъуллар катта эҳтиром кўрсатишди. Уларнинг юзлари ёлғон табассум қилса-да, ичи қоралиги, ахлоқий меъёрлардан узоқлиги ҳаракатлари ва сўзларидан билиниб турарди. Эдуард ахлоқан ночор ва юпун бўлса ҳам, уларнинг олдида энг ахлоқли инсон бўлиб кўринарди.\nТуркия ёшлар тарбияси борасида ажойиб натижаларга эришмоқда\nҲар йили Туркия мактабларининг таътил кунларида масжидлар аҳли ажойиб ишга қўл уради.\nСуриялик ўқувчилар илмий олимпиадада юқори чўққиларни забт этишмоқда\nСурияда 2017–2018-ўқув йилининг умуммиллий илмий олимпиадаси якунланди.\nСаудияликлар Холокост юзасидан ҳамдардлик билдиришди\nСаудия Арабистон уламолари АҚШдаги Холокост музейи раҳбари Сара Блюмфельд номига расмий мактуб йўллашди.\nҚозоғистонда Микки Мауссиз Диснейленд қурилади\nҚозоғистон ҳукумати Диснейлендга ўхшаш миллий йўналишдаги улкан дам олиш маскани барпо этиш ниятини билдирди.\n11 мамлакат муҳожирларига АҚШ га кириш таъқиқи бекор қилинди\nВудро Вильсон номидаги Халқаро марказда нутқ сўзлаган АҚШ Ички хавфсизлик вазири Кирстьен Нильсен мамлакат ҳудудига кирмоқчи бўлган 11 та давлат фуқаросига қўйиладиган талаблар қучайтирганлигини ва шу аснода уларга кириш учун белгиланган таъқиқ бекор қилинганини айтди.\nЙўлланмаган мактуб ёхуд Араканлик мусулмоннинг фожиали ҳаёти (2-қисм)\nМана, зиёфат вақти ҳам яқинлашди. Эдуард “Ҳеч ким эсдан чиқмадими?” деган ўй билан рўйхатни яна бир текширди. Ҳаммани айтганига ишонч ҳосил қилгач, меҳмонларни кута бошлади. Қараса, ҳали бир соатча вақт бор.


“Устоз отангдан улуғ!” — ЎЗБЕКИСТОН МУСУЛМОНЛАРИ ИДОРАСИ СИРДАРЁ ВИЛОЯТИ ВАКИЛЛИГИ\nУстозу муаллимлар маънавият осмонида мусаффо зиё таратиб турган йўлчи юлдуздирлар. Улар туфайли одамлар тўғри йўлни топадилар, жаҳолат зулматларидан омонлик қирғоғига етишадилар.\nАллоҳ таоло Қуръони каримда: “Билганлар билан билмаганлар баробар бўладиларми?”, деб марҳамат қилган. Олим билан жоҳил, ҳунарли билан ҳунарсиз, тенг келадими? .Ҳаж сурасининг 30-оятида шундай марҳамат қилинади: “(Иш) шудир! Ким Аллоҳнинг ҳурумотларини ҳурмат қилса, билсинки, бу иш Парвардигори наздида ўзи учун яхши бўлган ишдир”. Мазкур суранинг 32-оятида эса: “(Иш) шудир! Ким Аллоҳ билдирган шиорларни ҳурмат қилар экан, бу диллардаги тақво туфайли ҳосил бўлур”, дейилади.Аллоҳ таоло Ўз каломида илм аҳлининг мартабасини баён қилиб, яна шудай марҳамат қилган: “Аллоҳ сизлардан имон келтирган ва илм ато этилган зотларни (баланд) даража (мартаба)ларга кўтарур.”\nПайғамбаримиз соллаллоҳу алайҳи ва салламдан ворид бўлган ҳадиси шарифларда ҳам устознинг мақомини таърифлаб, шундай дейилган: “Албатта, Аллоҳ таоло, унинг фаришталари, осмонлару ерлар аҳли, ҳатто инидаги чумоли ва ҳатто денгиздаги балиқ ҳам инсонларга яхшиликни таълим берувчи инсонга саловот айтадилар”.\nУлуғ саҳобий, Пайғамбаримиз соллаллоҳу алайҳи ва салламнинг суюкли куёвлари Али розияллоҳу анҳу: “Менга илмдан бир ҳарф ўргатганнинг қулиман: хоҳласа сотиб юборади, хоҳласа озод қилади, хоҳласа қул ҳолимда қолдиради”, дейдилар.\nУстозсиз ҳеч нарсага эришиб бўлмайди. Дунёда устознинг меҳнатидан оғир меҳнат йўқ. Ҳеч нарсани билмайдиган ёш болага ўқиш-ёзишни ўргатгунча чекиладиган машаққатни гапирмасак ҳам бўлади\nСаъдий: “Ота-онанинг меҳридан, устознинг жаври яхшидур”, дейдиДонишмандлар айтишадики: “Элни маърифат асрайди”. Абдулла Авлоний: “Ҳар бир миллатнинг саодати, давлатнинг тинчи ва роҳати ёшларнинг яхши тарбиясига боғлиқдир,” — деган. Демак, устозларнинг зиммасида жуда ҳам буюк масъулиятли вазифа юкланган. Бу ҳам бўлса, келажаги буюк давлат учун комил, ҳар томонлама етук ва баркамол, маънан ва ахлоқан пок, ватанпарвар ва инсонпарвар инсонларни тарбиялаб чиқариш вазифасидир.\nУбода ибн Сомит (разияллоҳу анҳу)дари ривоят қилинган ҳадисда Пайғамбаримиз соллаллоҳу алайҳи ва саллам:\n“Каттамизни улуғламаган, кичкинамизга раҳм қилмаган, олимимизнинг ҳаққини билмаган инсон биздан эмас”, деганлар (Имом Аҳмад ривояти). Бурҳонул-Ислом Зарнужий (раҳимаҳуллоҳ): «Дин ишига оид бўлган нарсалардан сенга бир ҳарф ўргатган киши сенинг диндаги отанг бўлади», дейдилар. Улуғ халқимизда эса «устоз отангдан улуғ!» деган ҳикматли сўз бор.\nИмом Саффорийний (раҳимаҳуллоҳ) айтади: “Муаллимни эҳтиром қилиб, улуғлаш ва унга тавозеъли бўлиш лозим”. Ҳатто уламолардан бирлари “фаатиҳатул-китааб” номли асарда муаллимнинг ҳаққи отанинг ҳаққидан кучлироқ эканлигини очиқ-ойдин таъкидлаган. Чунки, муаллим абадий ҳаётга эришиш, ота эса фоний ҳаётга эришиш сабабчисидир Зеро, ота фарзандини юқори оламдан ерга тушишига сабаб бўлган бўлса, устоз унинг ердан юқорига қараб кўтарилишига хизмат қилади. Шу боис ҳам мусулмон халқи қадим-қадимдан устоз ва муаллимларга мисли кўрилмаган ҳурмат кўрсатиб келган.Имоми Аъзам Абу Ҳанифа раҳматуллоҳи алайҳдан шундай деганлари ривоят қилинади: «Устозим Ҳаммоднинг ҳурмати учун унинг уйи томонга оёғимни узатмаганман. Ҳолбуки, унинг уйи билан менинг уйим орасида еттита кўча бор эди. Ҳаммод вафот этгандан сўнг қачон намоз ўқисам ҳар сафар албатта ота-онамга қўшиб, унга ҳам Аллоҳдан мағфират сўраганман. (Нафақат у) Балки, кимдан нимадир ўрганган бўлсам ёки кимдир менга нимадир ўргатган бўлса, албатта ўша кишилар учун ҳам доим Аллоҳдан мағфират сўрайман».\nАзизлар, ўтган устозларимизнинг охиратлари обод бўлсин.Ҳозирги кунда зиммаларидаги масъулиятли вазифаларини сидқидилдан бажариб юрган устоз-муаллимларга Аллоҳ ёру мададкор бўлсин.Улар доим шогирдлар ардоғида юрсинлар.


Сергей Спивак ва Грег Харди жанги бир ярим ойга кечиктирилди / Olamsport.com\n20 янв 12:18\nСергей Спивак ва Грег Харди жанги бир ярим ойга кечиктирилди\nТеглар : Сергей СпивакГрег Харди\nЖангнинг қолдирилгани ҳақида вазиятга яқин бўлган манбалар хабар бермоқда.\nОғир вазн тоифасида Сергей Спивак ва Грег Харди ўртасидаги UFC 270 турнирида бўлиб ўтиши режалаштирилган жанг америкалик жангчининг жароҳат олгани боис 5 март санасида, Лас Вегасдаги UFC 272 турнири доирасида бўлиб ўтиши мумкин.\nДастлаб Грег Харди Алексей Олейник билан жанг қилиши керак эди, бироқ россиялик жангчи номаълум сабабларга кўра оғир вазндан кетди. Молдова шарафини ҳимоя қилган 26 ёшли Сергей Спивак аввалги жангда Том Аспиналлга биринчи раундда техник нокаут билан ютқазиб, учталик ғалаба сериясини тўхтатди. 33 ёшли Грег Харди кетма-кет иккита мағлубият аламини тотиб кўрди, у Марчин Тибура ва Тай Тувауега нокаут билан ютқазди.\n"Қайтиш вақти келди". Сергей Ковалёв навбатдаги жангига тайёргарликни бошлади + ФОТО 0\n"Blois Challenger 80". Бир пайтда икки кортда ўзбек - испан "дуэли" бўлиб ўтди 0\nСергей Фомин Братислава "Челенжер" турнирида кортга чиқди 0